Kutubxona - Axtamqul Karim. Togʻlarga dil bergan devona (hikoya) / Kiril\nSiz shu sahifadasiz: Axtamqul Karim. Togʻlarga dil bergan devona (hikoya) / Kiril\nАсар номи Тоғларга дил берган девона (ҳикоя)\nТоғларга дил берган девона (ҳикоя)\nТоғларнинг бошини қора булутлар ўради...\nҲаял ўтмай қулоқни қоматга келтириб, гўё тоғдаги тошлар кўчиб тушаётгандек момақалдироқ гулдиради. Дафъатан чақнаган чақмоқ шамшири булутлар бағрини тилкалади. Гоҳида эса чақмоқ липиллабгина қолар, худди тоғларга ўғри оралагану, кимдир уни фонус ёқиб қидираётганга ўхшарди. Девонанинг хаёлини тоғлар ўғирлади...\nЎзи жуда ғалати одам. Шотирўдликлар унинг беўхшов хатти-ҳаракатларини билгани учун ҳам «девона», деб аташарди. Булутларни ҳайдаб юрган шамоллар тоғларда янги униб чиққан каврак исини қишлоққа ёйди. Буни элдан бурун унинг димоғи туйди, туйган сари кайфияти кўтарилди.\n— Бай-бай-бай! Қудратингдан айланай Худойим, тоғларга яна кўклам келди... — дея ҳаяжонини ошкор этди.\nГўё баҳор келганидан қишлоқ аҳли бехабар қолгандек, у ҳаммадан суюнчи олмоқчидек кўчаларда югуриб кўнглини ёрди.\nОдамлар аллақачон ҳаммасидан хабардор бўлсалар-да, унинг кўнгли учун ҳайратланишди. Эртаси у ҳеч кимга билдирмайгина қишлоқдан ғойиб бўлди. Буни эшитган қишлоқдошлари ҳам кўч-кўчга тушди. Қишнинг узун тунлари уларни зериктирганди.\n— Девона билади, — деди Бозор Қодир ишонч билан. —Унинг ҳисоб-китоби бор...\nМана шу бир оғиз сўз ҳамма учун кифоя, «Девона билади». Тоғликлар орасида эрта баҳордан тоғларга чиқиб, гоҳо кеч кузгача кўринмай юрадиган кишилар бор. Улар тинимсиз боғ барпо этишади. Бундай ташвишлардан фақатгина бир одам холи, ў ҳам бўлса девона...\nУ кун бўйи қир-адирларда ёлғиз изғиб юради, нима учун юрганини балки ўзи ҳам билмайди. Саксонни қоралаб қолган қариянинг афт-ангори, кийим-бошига қараган киши бу жулдур одамдан ҳайратланиши аниқ. Эгнида эски чакмон, бошида йиллар офтобидан ранги униққан салла, оёқларида юравериб адойи тамом бўлган икки тус пояфзал. Турган-туриши-ю, юрган-юриши ғалати бу одамни тоғда учратган киши борки, унга ачинади. Белига заранг дастали болтачани қистириб, тоғларга чиққанда бир зайл шох кесиб, ўзи юрган изларга тортиб юради. Бир йўла қолдирган изларини супуриб кетаверади. Гўё дунёдан изсиз ўтмоқчидек. Унинг бу ишини ҳеч ким тушунмайди...\nБу дарага жуда кўп одамлар келиб кетишган, лекин бунақасини ҳеч ким кўрмаган эмиш...\nМинг йиллар берисида тоғларни макон этган шотирўдликлар баланд тоғлар бағрида ҳаёт кечиради. Бунга азим ёнғоқзорлар гувоҳ. Қишлоқ аҳли қадимдан бир сўзли, кенг феъл ва жасур, қанча заҳмат бўлса кўтаради. Шундай баланд тоғнинг ғурури осмон одамлари қилдек ноҳақликка чидай олмайди. Негадир девонанинг ғалати қилиқларини гоҳида англамай қоладилар. Тоғликлар эчкини шайтон дейишади. Бу бежиз эмас. Шайтон бўлмаса беҳисоб кенгликлар қолиб, девонанинг сурувидан ажраган беш эчки бора-бора одам оёғи етмайдиган тоғнинг қати1га тушиб қолармиди. Бундан хабар топган девона қатга тушиб, эчкиларни олиб чиқишга кўп уринди, аммо эплай олмади. Эчкилар гўё ўз оёғи билан тузоққа тушганди.\nСўнг у иложсиз қолиб, қишлоқ оралаб, биттагина бўзбола беринглар, дея одамлардан ёлворганча ёрдам сўради.\nКим ҳам бешта тирриқ эчки учун жонини гаровга қўярди. Қишлоқ аҳли эчкидан умидингни узавер дегандек, унинг илтижоларига лоқайд қарашди. Гапнинг индаллосини Қосим мерган айтди:\n— Ота, бунинг осон йўли, — деди мерган кўзлари чақнаб, — беш дона ўқ, пақ этиб отамиз, олам гулистон, ҳамманинг оғзи мой...\nҚосим мерганнинг гапидан девона сесканди. Назарида бу одам, ҳозир эчкиларга қўшиб ўзининг омонатини ҳам олишга тайёрдек туюлди. Бадани увишиб кетди.\n— Йўқ... Йўқ... — деди овози титраб, — чиқса ўзлари чиқар, чиқмаса ўша ерда ўлиб кетсин, жонлини жонсиз қилиш гуноҳ...\nУ қишлоқдошларидан умидини узди. Айниқса, Қосим мергандан қаттиқ ранжиди. Уч боғ хашакни елкасига олиб, қатда ётган эчкилар бошига борди. Сўнгги пайтларда у анча толиққан, тоғлар кун сайин куч-қувватини тортиб олаётгандек эди. Қирга олиб чиққан хашаги кўзлаган жойга тушмай, ҳар ёққа сочилиб кетарди. Тадбирдан муроди ҳосил бўлмаслигига ақли етгач, тушкун кайфиятда изига қайтди. Оёқлари унга бўйсунмасди. Гарчи бир сурувдан зиёд моли бўлса-да, мол сўйганини ҳали биров кўрмаган. Бу телба чол жон талвасасида ётган қўй-эчкилари тепасида мункайиб кунни ўтказгани, жониворнинг бўйнига пичоқ тортишни хаёлига ҳам келтирмагани кўпларни ажаблантирган. Одамлар шу боис уни «нон емас»га чиқаришган.\nТоғ бошида саҳар мардонда пайдо бўлган ғажирларнинг беўхшов хатти-ҳаракати девонанинг кўнглига таҳлика солди. Қатда ётган эчкиларнинг вақт-соати тугаганини сезган бу ўлаксахўр қушлар панжаларини ёзиб чарх уришар, гўё улоққа тушган чавандозлардай пайт пойлашарди. Ғажирлар тўй қилишди.\nДевона йиртқич қушларнинг қийқириқларини, ўлжани юлқилаб-юлқилаб узиб талашишларини узоқдан ғамгин кузатиб ўтирди. Ичидан нимадир узилиб кетгандек бўлди. Қўлларини совуқ сувга ювиб, этагига артди. Одамдан омад юз ўгирса ёмон экан. Бир пайтлар отини айтиб чақирса югуриб келадиган эчкилари, бугун соғиш учун келтирган хумни кўрса шаталоқ отиб қочгани-қочган... Аёлининг дунёдан ўтганига кўп йиллар бўлди. Лекин танҳолик унинг қаддини буколмади.\n— Хотин зоти мўрт келади, — дейди баъзан бу ҳақда сўраганларга. У қолган гапни айтмаса ҳам қишлоқдагиларга унинг ҳикояси ёд бўлиб кетган...\nДевона эрта тонгда туриб қирга чиқди. Унинг қирга чиқиб бораётганини Тошбиби кампир кўрди. Белида ҳануз ўша болтача, афтидан ухлаганида ҳам болтачасини белидан олмайди. Таниш қоялар, беш бармоғидек ёд бўлиб кетган йўл. Бу йўлларда ҳеч ким унингдек кўп юрмаган. Биров «Девонанинг деви бор деса», яна биров «Тоғларда яширган хазинаси бор» дейди. Тоғлардан ўзга дўст топмаган қария совуқ тошларга кўнгил берди. Тоғлар билан овунди. Юрагини чўққиларга ёрди ва шу кетишида Пирях чўққисининг этагига етиб борди. Девона бу чўққига чиқиб минг йиллардан бери ястаниб ётган музларга кўз тикиб, Оллоҳнинг мўъжизасидан ҳайратланарди. Қизиқ, бу музликларнинг эриганини биров кўрмаган. Девона музликлардан бир нималарни ўрганмоқчи бўлади. Унинг болалиги шу қирларда кечган. Ҳаммасига омонат сабаб, қаёқдан ҳам уни бўйнига олди-ю, шу куйга тушди. Тинчлигини йўқотди. Қадрдон исмидан жудо бўлиб, «девона» номини орттирди. Девонадан эса Девона бобо даражасига кўтарилди. Гарчи тақдирнинг аччиқ ҳазилларига кўникиб кетган бўлса ҳам, аммо нимадир умр бўйи юрак бағрини эзарди.\nОдатда совуқ хабар ва миш-миш жуда тез тарқайди. Лекин унинг кутилмаганда ғойиб бўлганини ҳеч ким сезмади. Мана ўн кундирки, ҳувиллаб ётган кулбасида чироқ ёнмайди. Ниҳоят, тоғбеги одамларни йиғиб ўшқирди.\n— Мол йўқотсак қидиришга тушамиз, одам йўқолибди, нега ҳамма жим!\nЙиғилганлар бошини эгишди.\n— Ўн кун ўтган бўлса, ё тоғдан учган ёки бирор жондорга йўлиққан, — деди Қосим мерган билағонлик қилиб.\n— Барибир, қидириб кўриш керак-да... Тириги бўлмаса ўлиги топилар, нима деган одам бўламиз?! — ўдағайлади тоғбеги.\nТоғбегининг даъвати қишлоқ аҳлини оёққа турғизди. Девонани қидиришга тушган гуруҳга Искандар мерган бош бўлди. Тоғ мерганлари ҳатто кийикларни ҳам изидан таъқиб қилиб, излаб топишади. Аммо ғойиб бўлган қарияни топиш осон кечмади. Чунки унинг излари йўқ. Тоғлар уни қучоғига яшириб қўйгандек унсиз турарди. Қидирувнинг учинчи куни Искандар мерганнинг дурбинида узоқдан бир қора кўринди. Солор чўққисининг тепасида Пирях тоғи билан юзма-юз турган томонида одам ётгани аниқланди. Бу ўша, деди мерган қувончини яширолмай. Дурбинда кўринган чўққи анча баланд ва тик эди. Арчазорларни оралаб бораётган Искандар мерган бундай чўққиларнинг кўпига чиққан, Жанггоҳ тоғида бир йўла учта айиқни тинчитгани учун мерган номини олганди. У чўққига биринчи бўлиб чиқиб борди. Дурбин панд бермабди. Девона топилди. Ёнида бир боғ шох, белида заранг дастали болтача, нурсиз сўник кўзларини Пирях тоғига тикиб ётган қариянинг аҳволи ботишга маҳкум қуёшни эслатарди. Ўн уч кун ичида гўё ўн уч йилга кексайгандек эди. Искандар мерган шошиб белбоғидан нон билан сув солинган идишни олди. Меҳрдан Девонанинг кўзлари жиққа ёшга тўлди. Қишлоқдошлари уни ёш боладек елкалаб қишлоққа тушишди. Тўкилиб қолган тош кулбаси бунёд бўлиб бунча одамни кўрмаганди. Ҳол сўрашга келмаган одам қолмади. Қария ёлғиз эмаслигини билди. Аммо дарди кундан-кун оғирлашиб, аллақандай киши билмас оғриқ уни ич-ичидан адо қиларди. У чор атрофга олазарак тикилиб, ниманидир қидираётганга ўхшарди. Атрофдагилар унинг охирги нафасда айтадиган сўзига интиқ туришарди. Негаки, у қишлоқдошлари учун аллақачон «сирли» одамга айланган эди. Ниҳоят, у кутган одам келди. Қишлоқда катта-ю кичик бирдай ҳурмат қиладиган нуроний Амир оқсоқолдан у бир неча бор танбеҳ эшитганди. Оқсоқол қишлоқ аҳлини ҳар доим ҳаром-ҳалолни ажратишга даъват қилар, бировнинг молидан ҳазар қилишни бот-бот уқтирарди. Аммо бу сўзлар ҳаммага бирдай ёқмаслигини ўзи ҳам сезиб турса-да, насиҳат қилиш оқсоқол учун одатга айланиб қолганди. Девона кўзларини катта-катта очди. Гўё уйқудан уйғонган кишидек Амир оқсоқолга ўйчан тикилди, юзи ёришди. Оқсоқол Худодан беморга шифо тилаб, кафтларини юзига тортди. Атрофдагиларга кўз югуртириб, девонага юзланди. Умрини қирларда ўтказган бу мажнунваш чолнинг сарғайиб кетган юзи кузда дарахтлар шохини тарк этишга шай турган заъфарон япроқларни эслатарди. Тинимсиз елиб-югурган кишининг муштдеккина бўлиб қолгани, нафас олишга қийналиб ётгани ўтирганлар раҳмини келтирди.\n— Ҳазратқул ака, соғлиғингиз яхшими?\nУнинг болаликдаги қадрдон исмини ёлғиз мана шу оқсоқол эслаб қолганди. Исмини эшитиб девонанинг бадани жимирлаб кетди.\n— Худога шукр, тузукман, — дея ғамгин пичирлади.\nАмир оқсоқол ўтирганларнинг дилидагини уқиб олгандек сўз бошлади:\n— Қирларда юриш ёшларнинг иши, биз энди қаридик. Тўрт кунлик қолган умримизга беш вақт буюрганини бажариб ўтирсак, шу ҳам катта давлат. Ё тоғларда яширган хазинангиз борми? Қачон қарамай, қирма-қир изғийсиз. Одамзод ўз жонини ҳам ўйлаши керак-да! Оқсоқол тик гапирадиган одам, сўз мўлжалга аниқ тегди. Атрофдагилар сергакланди. Улар ҳам худди шу сўзларни айтишга қийналиб турганди. Девона жонланди.\n— Муллазода, — деди кўзларини пирпиратиб, — сўзларингиз ҳақ. — Яратганнинг қарзларини адо этишдан улуғроқ амал йўқ. Одам боласи ўз нафсини тийиши керак. Эл бошидан қанча бало-қазолар кечди. Ўлат, уруш, очлик... Одамзод синов учун яралган экан. Узилган киприкнинг кўзга санчилиши ёмон. Хотиним қазо қилгач, ёлғиз ўзим шу ҳувиллаган ҳовлида қолдим. Қанотидан жудо бўлган қушнинг ҳолатини эсланг. Усиз ҳовли мени ўз комига тортарди. Тоғларга чиқдим. Дунёни баланддан кўргим келди. Пастда одамлар мени «телба» деб оёқ учида кўрсатишганда, тоғлар бошига кўтарди. Тўртта эчкимни олиб, қирма-қир юрганимда ғамларим ариди. Эҳ-ҳе, мен сўзламай, сизлар эшитманглар. Ҳаётнинг шафқатсиз синовларида чиниқдим. Бой ва муллоларни қулоқ қилган йиллари бир бадавлат одам бир тўп молини менга омонат қолдирганди. Юртга қайтиб келсам берасан, деб айтганди. Мен унинг қайтишини кутдим. Йилларни йилларга улаб кутдим. Эчки ажриқнинг уруғи экан, кўпайиб бораверди. Берган омонатларини кўпайтириб кутдим. Омонатга хиёнат қилмадим. Омонатбон бўлдим. Жулдур кийиб, девонага айландим. Одамлардан қўрқдим. Омонатни тоғларнинг тепасига олиб чиқдим. Тоғларга ишонса бўлади. Мен бой эмас, Омонатбонман. Омонат қолдирилган эчкиларни сўйиб ейишдан ҳазар қилдим. Охиратда ҳисоб беришдан қўрқдим. Одамлар эса менинг устимдан кулишди...\nУни эшитиб ўтирганларнинг қиёфаси ва юз-кўзларида ўзгариш юз берди. Девонанинг ич-ичига ботган кўзларидан шашқатор оқаётган ёш унинг сарғайган юзи ва соқолларини бетиним юварди. Амир оқсоқолдан тортиб ҳамма бирдай карахт бўлиб қолганди.\n— Омонатни сақлаш кўп оғир экан, ҳаловатим йўқолди. Негаки у менга ишонганди. Ҳар куни Солор чўққисига чиқиб Пирях тоғи билан юзлашаман. Назаримда унинг бағридаги минг йиллик музлар ҳам омонатдай кўринади, — дегач чолнинг овози ўзгарди. — Хўжа Пирях тоғининг куни менинг бошимга тушган деб ўйлардим. Унга омонат музлар, менга эса омонат хазина, бир-биридан совуқ. Бу ташвишдан тезроқ халос бўлишни қанчалар интизор бўлиб кутганимни билсангиз эди...\nУнинг дардчил сўзлари ўтирганларнинг ҳайратини оширар, кўзлари олайиб, муштдеккина бўлиб ётган бу жулдур чол қишлоқ аҳлининг кўз ўнгида юксак қояга айланиб бораётгандек эди.\n— Ҳаммасини тоғларга топширдим!.. Чолнинг овози хириллади.\n— Мендан кейин яна бир девона пайдо бўлишини истамайман... Бу тоғларда ҳамияти баланд одамлар яшасин. Мен тоғлардан ғурур топдим. Бизни Худо мана шу тоғлардан айирмасин.\nУ юзини Хўжа Пирях тоғ томон бурди. Ҳамқишлоқларига яна нимадир демоқчи бўлди. Аммо лаблари беихтиёр илоҳий каломни шивирлади:\n«Ашҳаду аллаилаҳа Иллаллоҳ ва ашҳаду анна Муҳаммадан ъабдуҳу ва Расулуҳ...» Унинг очиқ қолган кўзларига тоғларнинг акси кўчди. У гўё тоғларни ҳам кўзларида олиб кетганга ўхшарди...\n"http://www.kutubxona.com/wiki/index.php?title=Axtamqul_Karim._Togʻlarga_dil_bergan_devona_(hikoya)_/_Kiril&oldid=2625" dan olindi


Абдурауф Фитрат « Ўзбекистон Халқ Ҳаракати\nАбдурауф Фитрат Бухоро уламоси (1917) Бухоро уламосини, асосан, икки фирқаға тақсим этиш мумкиндир. Бири Бухоро ва унинг теваракиндан тўпланиб таҳсил қилатурған бухорийлар, иккинчиси Бухоро хонлиғинин...\nПайғамбаримиз Муҳаммад алайҳиссаломнинг қилган ғазотларидан бири тугагач, бир мусулмон хотин тушиб қолган ярадорларни излаб топмоқчи бўлди: ўликлар орасига кирди. У ён-бу ённи излар чоғда “Оҳ… сув!..”...\nТўғри йўлга ҳидоят қилувчиларга раҳмат ва мақтовлар бўлсин!\nАбдурауф ФИТРАТ НАЖОТ ЙЎЛИ (55-қисм) Мусулмонлар ўртасида ҳақиқий биродарлик қарор топганидан сўнг улар диний ҳукмларга биноан умумий биродарликни барпо қилиш учун ҳаракат қилишлари зарур бўлади. Гапи...\nБу саодат биносини бирданига қуриб бўлмайди\nАбдурауф ФИТРАТ НАЖОТ ЙЎЛИ (54-қисм) Ислом дини умумий биродарликни барпо қилиш учун қандай йўл кўрсатган экан? Умумий биродарлик инсон камолотининг натижаси бўлганлиги учун тадрижий қонунга, яъни аст...\nДунёвий саодатнинг сўнгги нуқтаси умумий саодатдир\nАбдурауф ФИТРАТ НАЖОТ ЙЎЛИ (53-қисм) ТУРЛИ ВАЗИФАЛАР Ҳеч шубҳа йўқки, одамлар қайси дин, қайси мазҳаб, қайси қавм, қайси миллатда бўлмасинлар, бир отанинг фарзандлари, бир жинснинг авлодлари, бошқача ...\nАбдурауф ФИТРАТ НАЖОТ ЙЎЛИ (52-қисм) АХЛОҚ ТАРБИЯСИ Ахлоқ тарбияси инсонни комил, чиройли ахлоқ эгаси, жамиятга фойдаси тегадиган аъзо қилиб шакллантиришдан иборат. Болаларга ахлоқий тарбия беришдан а...\n“Одамларни илм олишдан бездирманг”\nАбдурауф ФИТРАТ НАЖОТ ЙЎЛИ (51-қисм) ФИКР ТАРБИЯСИ Фикр тарбияси одамнинг ақлини камолга етказиш ва бахт-саодатга етишиши учун қобилиятли қилиб тарбиялашдир. Одам ақли тўғри ва яхши муҳокама эта олсаг...\nАбдурауф ФИТРАТ НАЖОТ ЙЎЛИ (50-қисм) БАДАН ТАРБИЯСИ Бадан тарбия — баданни соғлом ва кучли ҳамда аъзоларни мукаммал даражага етказишдан иборат, бусиз бахт-саодатга эришиб бўлмайди. Одамзод бутун умри ...\nАбдурауф ФИТРАТ НАЖОТ ЙЎЛИ (49-қисм) АВЛОД ТАРБИЯСИ Авлод тарбияси оиладаги вазифалардан биридир. Бу масъала ҳаёт биносининг пойдевори бўлганлиги сабабли ниҳоятда муҳим ва анча мушкулдир. Бу баҳсни уд...\nБиз аёлларимизга илоҳий амрларга мувофиқ муомала қиламизми?\nАбдурауф ФИТРАТ НАЖОТ ЙЎЛИ (48-қисм) Ҳаётнинг муқаррар қонунлари жумласига ҳар бир ва зифанинг ҳаққи, ҳар бир хизматнинг мукофоти бўлиши шартлиги киради. Яъни ҳар кимнинг менга нисбатан вазифаси бўлса...


Турк сериалларидаги энг чиройли 10 та жуфтлик - 3 Мая 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 07.06.2020, 13:04\nГлавная » 2020 » Май » 3 » Турк сериалларидаги энг чиройли 10 та жуфтлик\n10. «Тўлин ой»\nМазкур сериалдаги Нозли (Озге Гюрель) ва Ферит (Жан Яман) жуфтлиги бир-бирига мос экани билан эсда қолган. Нозли энди ошпазликни бошлаган, Ферит бўлса бизнесмен бўлади. Жан Яман образ жонлантирган бош қаҳрамон ўта талабчан ва тартиб-қоидаларга амал қиладиган, қиз бўлса бунинг акси бўлади. Воқеалар ривожи қизнинг бола уйига ошпаз бўлиб ишга кирганидан кейин бошланади.\n9. «Севги ва Жазо»\nЯсмин (Нургул Яшилчой) реклама агентлиги ходими, Саваш (Мурат Йилдирим) бўлса йирик ташкилот раҳбари бўлади. Йигитда қизга нисбатан муҳаббат биринчи учрашувдаёқ пайдо бўлади. Ёшларнинг муносабатларига Савашнинг оиласидаги эски урф-одатлар тўсқинлик қилади.\nЖан (Жан Яман) реклама агентлигининг раҳбари, Санам (Демет Ўздемир) агентлик ходими бўлади. Улар илк бор қоронғуда учрашади, шундан кейин ҳаммаси бошланади.\n7. «Жасур ва гўзал»\nЖасур (Киванч Татлитуг) оиласининг душманидан қасос олиш мақсадида у яшайдиган қишлоққа боради ва унинг қизи Суханни(Туба Буюкустун) севиб қолади. Сериал асосида қасос ва муҳаббат ўртасидаги қарама-қаршиликлар акс этган.\n6. «Тун қироличаси»\nКартал (Мурат Йилдирим) ва Селин (Марям Узерли) ушбу фильмда жуфтлик ролини жонлантирган. Йигит турк бизнесмени, қиз бўлса Франциядаги атир дўконида сотувчи сифатида ишлайди. Карталнинг Францияга иш сафари давомида улар бир-бири билан танишади ва ўша заҳотиёқ ўрталарида муҳаббат пайдо бўла бошлайди. Аммо Картал Туркияга, рафиқаси ёнига қайтиши керак бўлади ва шу тарзда сериал кутилмаган воқеалар билан давом этади.\nУшбу фильм Бурак Ўзчивит ва Фахрия Эвженнинг шахсий ҳаётида ҳам карьерасида муҳим аҳамият касб этади. Чунки айнан ушбу фильмни суратга олиш жараёнида бошланган муносабатлар кейинчалик жуфтликни оила қуришига сабабчи бўлади. Фильмда Камрон (Бурак) шифокор, унинг холаваччаси Фериде (Фахрия) эса мактаб ўқувчиси бўлади. Воқеалар ривожи оилавий муаммолар, тушунмовчиликлар ҳамда мағрурлик нималарга олиб келиши мумкинлигига асосланади.\nАсли (Демет Ўздемир) ва Бурак (Юсуф Чим) жуфтлиги ҳам энг эсда қоларли қаҳрамонлардан ҳисобланади. Таниқли қандолатчи бўлишни истайдиган қиз ва бадавлат йигит кулгили вазиятлардан бирида танишади.\nКўпчиликка таниш мазкур фильмда, Акин Акинозу қизиққон Миран образини, Эбру Шаҳин бўлса содда қишлоқ қизи Рейян образини гавдалантирган. Ота-онаси учун қасос олишда Рейяндан фойдаланган Миран, ўзи билмаган ҳолда қизга ошиқ бўлади ва севги, қасос оловини сўнишга мажбур қилади.\nУшбу фильм ҳам ўзбек томошабинлари учун яхши таниш. Ундаги Ниҳон (Неслихон Атагул) ва Камол (Бурак Ўзчивит) жуфтлиги мухлислар қалбидан жой олганига шубҳа йўқ. Автобусда илк бор учрашган, кейинчалик ўртасида севги пайдо бўлган қаҳрамонлар бир қанча қийинчиликларни босиб ўтишига тўғри келади.\n1.«Элчининг қизи »\nЭфир юзини кўрганига кўп бўлмаганига қарамай, ушбу сериал қаҳрамонлари мухлислар томонидан илиқ қабул қилинди. Санжар (Энгин Акюрек) ва Наре (Неслихон Атагул) ёшлигидан бири-бирига кўнгил қўяди. Жуфтлик ҳаёти кунлардан бир кун остун-устун бўлиб кетади. Орадан анча йиллар, турли ҳодисалар ўтишига қарамай севги алангаси асло сўнмайди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 17 | Добавил: Sherlaruz.CoM | Теги: #Yangiliklar, #uznews, #news, #xabarlar, #новости, #ahborot, #habarlar, #Yangilik, #newsuz | Рейтинг: 0.0/0


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Феруза Норматова ижодидаги янгиликлар, гўзаллик сирлари ва оиласи ҳақида\t12:03, 11 октябрь 2016\t“Қисқа ва лўнда” лойиҳасининг бу галги меҳмони ёш, умидли ва иқтидорли актриса Феруза Норматова. Кино ва клипларда фаол иштирок этиб келаётган Ферузани илк бор суҳбатга чорлашимиз. Унинг ички дунёси, феъл-атвори ва ижодидаги янгиликлар сизларни бефарқ қолдирмаслигига ишонамиз. Мавсум янгилиги\nТез кунларда мен иштирок этган “Она” сериали эфирга узатилади. Бундан ташқари, октябрь ойининг бошида яна бир янги сераилнинг суратга олиш ишларини бошлаш арафасидамиз. Шунингдек, Тоҳир Усмонов, Бекзод Баҳромов каби хонандаларнинг клипларида ҳам кичик роллар ижро этдим. Кетма-кет премьера бўлиши кутилаётган ижодий ишларим ҳозирча шулар.\nТан олишим керак, қаттиқ жаҳлим чиққанда ўзимни бошқаролмай қоламан. Аммо жаҳлимни ҳамманинг олдида кўрсатмайман, мени бу ҳолатда фақат энг яқинларим, оила аъзоларим кўриши мумкин. Бегоналар олида эса ҳар қандай вазиятда ўзимни босишга уринаман. Жаҳлим чиққанда иложи борича бир ерга ўтириб нафас ростлаб олишим керак. Шунда ҳаммаси ўтиб кетади. Фобия. Қўрқадиган нарсаларим жуда кўп. Масалан баландликдан, сувдан чўчийман. Масалан самолётда сувнинг тепасидан учиб ўтаётганда, ёки тагидан сув оқадиган бирор тепаликка чиққанимда ҳам мени кучли ваҳима босади. Яна энг қўрқадиганим бу — каламушлар! Уларни ҳатто суратларини кўрсам ҳам этим увушиб кетади. Стил.\nКийиниш услубимни бировга ишонмайман. Барча либосларимни ўзим танлашга одатланганман. Замонавий мода билан ҳамнафас бўлишга ҳаракат қилман. Аммо мода экан деб ноқулай кийим ёки пойафзалларни киявермайман. Инсон ўзига ярашадиган ва қулайлик яратадиган либосларни кийиши керак. Оила.\nҲавас қилгулик оилада туғилганман. Тез кунларда ота-онамнинг оила қуришганига 30 йил бўлади. Буни кенг даврада нишонлашни режалаштирганмиз. Опам, иккита синглим ва укам бор. Келажакда худди шундай тинч осуда оиланинг бекаси бўлсам дейман. Ниятим икки ўғил ва икки қизининг онаси бўлиш. Мен ҳам худди ота-онам сингари, фарзандларимга ўз қизиқишларидан келиб чиққан ҳолда касб танлашларига имконият яратиб бераман. Ёқтирмайман. Инсонлардаги ёлғончилик, масъулиятсизликни ёқтирмайман. Бундан ташқари, ўзининг насл-насабидан уяладиган ва ўзидан бошқа одам ясаб олганларни жиним суймайди. Китоб. Китоб ва мусиқани ички ҳолатим, кайфиятимдан келиб чиққан ҳолда танлайман. Асосан ҳикоя, романларни мутола қилишни ёқтираман. Хафа қилсам.\nМен учун кечирим сўраш қийин иш эмас. Аммо ўша пайтга етиб келгунча ич-этимни ейман. Чунки қилган хатомни тан олишим жуда қийин. Хатони тушуниб, тан олгунимча 3-4 кун ўтади. Тушунганимдан сўнг ҳеч иккиланмай кечирим сўрашим мумкин. Гўзаллик.\nНазаримда бахтли аёл гўзал бўлади. Агар уни муаммолар, ташвишлар қийнаб қўйса, у қанчалик гўзал бўлишга интилмасин барибир кўзларидан билиб олиш мумкин. Миш-мишлар. Санъаткорлар истаса-истамаса, улар ҳақида турли гап-сўзлар тарқалаверади. Буни мен касб танлашимдан олдин билиб, тан олиб бўлганман. Менимча, миш-мишларни ўз ҳаётидан зериккан, нима иш билан шуғуланишни билмаганлар тарқатса керак. Мен унақаларга умуман аҳамият бермайман. Алия СУЛАЙМАНОВА\nБалида саёҳат қилаётган Сардор Раҳимхон аллигатор билан “дўст тутинди”(Видео)\tЛола севган инсонини 2 йил аввал учратганини тан олди\tКамбағал оиладан чиққан машҳур 10 юлдуз\tБолливуд юлдузларининг сарвиқоматлик сирлари\tАлишер Файз май ойида яккахон концерт дастурини тақдим этади\tЗебо Наврўзова келинларини қандай синовдан ўтказганини сўзлаб берди\tОтправить


Ўзбекистон президенти дўст Тожикистон халқига эса тинчлик-омонлик, фаровонлик ва доимий тараққиёт тилади.\nТОШКЕНТ, 9 сен — Sputnik. Ўзбекистон президенти Шавкат Мирзиёев Тожикистон президенти Эмомали Раҳмонни Мустақиллик куни билан табриклади. Бу ҳақда президент матбуот хизмати хабар қилмоқда.\n“Давлатимиз раҳбари Тожикистон Президентига сиҳат-саломатлик, оилавий бахт-саодат ва масъулиятли давлат лавозимидаги фаолиятида янги ютуқлар, дўст Тожикистон халқига эса тинчлик-омонлик, фаровонлик ва доимий тараққиёт тилади”, - дейилган хабарда.\nБугун Тожикистонда Мустақилликнинг 29 йиллиги нишонланмоқда. Коронавирус пандемияси сабаб кенг оммавий тадбирлар ва концерт дастурлари бекор қилинган.


Ёш қизларга ЙПХ ходимлари нега куч ишлатди? Расмий баёнот берилди - zarnews.uz\nИжтимоий тармоқларда икки нафар қизнинг ушланиши билан боғлиқ видеотасвир тарқалди. Тошкент шаҳар ИИББ ушбу ҳолат юзасидан расмий баёнот берди.\nАниқланишича, 2020 йилнинг 3 август куни тахминан соат 12:30 ларда ППХ бригадаси 3 батальон 5 отряд ходимлари сафдорлар Б.Мирзахакимов ва А.Худойбердиевлар Юнусобод тумани Абдулла Қодирий ва Шароф Рашидов кўчаларининг кесишмасидаги чорраҳада хизмат олиб бораётган вақтида, чорраҳада икки нафар қизлар тиланчилик қилаётганлигини аниқлашган.\nУшбу қизлар ўзининг хатти-ҳаракатлари билан йўлнинг серқатнов қисмида авариявий ҳолатни юзага келтириб, транспорт воситалари ҳайдовчиларига халақит беришган.\nҚизлар ўрнатилган қонун-қоидаларни бузаётганлиги тушунтирилиб, уларга яқин орадаги Юнусобод тумани ИИО ФМБ 2-сонли ИИБга боришлари сўралган. Бироқ 18 ёшли Сарвиноз Э. ва 19 ёшли Шахзода А. ходимларга фаол қаршилик кўрсатиб, уларни ҳақорат қилишган ва атрофдаги одамларнинг диққатини тортиш мақсадида шовқин кўтаришган. Натижада ходимлар қўшимча кучларни чақириб, ушбу қизларни ИИБга олиб келишган.\nПрофилактика инспектори К.Джураев ушбу фуқаролар билан профилактик тушунтириш ишларини олиб бориб, тиланчилик қилганлик учун жавобгарлик белгиланганлигини маълум қилган. Улар томонидан бу ҳолат биринчи маротаба содир этилаётганлиги сабабли қизларга огоҳлантириш берилган, дейилади маълумотда.


Турк-эронлик тадбиркор санкцияларни четлаб ўтиш мақсадида Эрон пораларига Эрдўғонни жалб қилди\nОлтин савдоси билан шуғулланувчи турк-эрон тадбиркори Америка судига Туркия президенти Ражаб Тойиб Эрдўғон шахсан ўзи Эронга АҚШ санкциялапрни четлаб ўтишда ёрдам бериш мақсадида пулларни ювиш схемаси доирасида 1 миллиард доллар миқдоридаги пулларни қонунийлаштиришга рухсат берганини айтди.\nРеза Зарраб бу ҳақда Нью-Йоркда Туркиянинг “Халқбанк”и ижрочи директори Мехмет Хаққон Атиллага нисбатан давом этаётган суд жараёнининг учинчи куни АҚШ ҳукуматининг гувоҳи сифатида 30 ноябрь куни баёнот берди.\nАтилла Эроннинг нефть ва газидан топилган даромадларни санкцияларни бузган ҳолда АҚШ банк тизими орқали қонунийлаштирганликда айбланмоқда. Бироқ у қўйилаётган айбларни инкор қилмоқда.\nЗарраб 2 октябрь куни ўзига қўйилган банк фирибгарлиги, ноқонуний пулларни қонунийлаштириш ва бошқа жиноятлар тўғрисидаги айбларга иқрор бўлди ва тергов масаласида ҳукумат билан ҳамкорлик қилишга рози бўлди.\nБундан аввал Зарраб судга, Туркия собиқ иқтисод вазири Мехмет Зафер Каглаян 2012 йилда фойданинг 50 фоизини олиш эвазига Туркиянинг “Халқбанки” схемасида ишлашдаги ролини таъминлашга ёрдам берганини маълум қилган эди. Унинг сўзларига қараганда, у Каглаяндан Эрдўғон ва ўша вақтдаги молия вазири Али Бабажан шахсан мазкур келишувга рози бўлганини эшитган.\nЭрдўғон ҳар қандай айбловларни рад қилади ва “биз тўғри йўл тутганмиз, суд қандай якунланишидан қатъий назар шу фикрни айтаман. Биз эмбаргони бузмаганмиз”, дейди.


Эрон АЭХА резолюциясини муҳокама қилади\n26 октябр 2021, Тошкент вақти: 17:06\nЭрон парламенти спикери Али Ларижоний Теҳрон БМТ қошидаги Атом энергияси халқаро агентлиги билан ҳамкорликни сусайтириши мумкинлиги хусусида огоҳлантирди.\nМамлакат парламентида чиқиш қилган Али Ларижоний Ғарб ҳомийлигида Теҳронга нисбатан бўлаётган босимлар давом этгудек бўлса, Эрон ўз ядровий дастури борасида Атом энергияси халқаро агентлиги билан йўлга қўйган ҳамкорликни қайта кўриб чиқиши мумкин, дея таъкидлади.\nЖума куни БМТ агентлиги Венада бўлиб ўтган йиғин якунида Эрон яширинча уранни тўйинтирувчи завод қураётганини танқид қилувчи резолюция қабул қилди. Резолюцияда Қум шаҳри яқинидаги иншоотнинг қурилиш ишларини тўхтатиш ва уранни тўйинтириш жараёнини музлатиш талаблари бор.\nБугун Эрон парламенти Атом энергияси халқаро агентлиги резолюциясини муҳокама қилади.\nШанба куни эса Эроннинг Атом энергияси халқаро агентлигидаги вакили Али-Асғар Султоний БМТ Хавфсизлик кенгаши, халқаро агентлик чоралари ёки иншоотларга қарши зарба бериш тахдидларига қарамай, Эрон ўз ядровий дастурини давом эттиришини маълум қилди.


Туркияда коронавирусга чалинганлар сони Хитой ва Эрондагидан ошиб кетди\n30 октябр 2020, Тошкент вақти: 06:59\nИстанбулнинг доим харидор гавжум бўлган Капаличарши бозори, 2020 йилнинг 25 марти.\nТуркия коронавирусга чалинганлар сони бўйича касаллик тарқалишининг илк пайтларида олдинда бўлган Хитой ва қўшни Эрондан ўзиб кетди.\nСўнгги маълумотларга кўра, айни пайтда Туркияда 86 минг 306 кишининг коронавирус юқтириб олгани тасдиқланган. Бу кўрсаткич Хитойда 82 минг 747 нафарни, Эронда эса 83 минг 505 нафарни ташкил этмоқда.\nАйни пайтда Туркияда коронавирус туфайли қурбон бўлганлар сони 2 минг 17 кишини ташкил этмоқда. Бу рақам Эрондаги кўрсаткичдан 2,5 баробар (5209 киши), Хитойдаги кўрсаткичдан эса камида 2 баробар (4632 киши) камдир.


Ўзбекистон 12:47 / 04.06.2020 11189\nТошкент шаҳри. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 22-24 даража, кундузи 37-39 даража иссиқ бўлади.\nҚорақалпоғистон Республикаси, Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди, баъзида 23-28 м/с гача кучайиши мумкин. Ҳарорат кечаси 21-26 даража, кундузи 35-40 даража иссиқ бўлади.\nБухоро ва Навоий вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучаяди, баъзида 23-28 м/с гача кучайиши мумкин. Ҳарорат кечаси 21-26 даража, кундузи 38-43 даража иссиқ бўлади.\nТошкент, Самарқанд, Жиззах, Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 19-24 даража, кундузи 35-40 даража иссиқ бўлади.\nҚашқадарё, Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 19-24 даража, кундузи 38-43 даража иссиқ бўлади.\nАндижон, Наманган, Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 19-24 даража, кундузи 33-38 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 14-19 даража илиқ, кундузи 23-28 даража иссиқ бўлади.\n22:49 / 04.07.2020 15971


Маълумки, кеча “Бунёдкор” жамоаси мураббийлар штабида ўзгариш рўй берди.\nМавсум бошидан буён Шуҳрат Мақсудовга ёрдам бериб келган Виктор Карпенко бош мураббий вазифасини бажарувчи этиб тайинланди. Виктор Александрович футболчилик вақтида “Бунёдкор” либосида майдонга тушиб, жамоага бош мураббийлик қилаётган иккинчи мутахассисга айланди. Бунга қадар Сергей Лушан футболчилик фаолиятининг маълум қисмини “Бунёдкор” сафида ўтказиб, кейинчалик мураббий сифатида “қалдирғочлар”га бошчилик қилган эди. Бу ҳақда клуб матбуот хизмати хабар берди.\nВиктор Карпенко: - Сўнгги учрашувларда жамоамизнинг захира ўриндиғи қисқа эканлиги билинди. Таркибдаги футболчилар ёш, уларга юкламалар оғирлик қилмоқда. Шунинг учун ўйиндан-ўйинга тикланиш жараёни қийин кечмоқда. Табиийки, биз бу вазиятдан чиқиш устида иш олиб борамиз. “Бунёдкор” – бу бренд! Биз жамоанинг обрўсини туширмаслик учун бор имкониятимизга ишга соламиз ва боримизни бериб меҳнат қиламиз.\n“Бунёдкор”ни бошқарган мураббийлар\n2005 йил Мавзурхўжа Умархўжаев\n2006-2007 йиллар Ҳикмат Эргашев\n2007-2008 йиллар Миржалол Қосимов\n2008 йил Зико\n2009 йил Амет Мемет\n2009 йил Ҳикмат Эргашев\n2009-2010 йиллар Луис Фелипе Сколари\n2010-2014 йиллар Миржалол Қосимов\n2014 йил Александр Волков (в.б.)\n2014-2015 йиллар Сергей Лушан\n2016 йил Бахтиёр Бобоев (в.б.)\n2016-2017 йиллар Сергей Лушан\n2017-2018 йиллар Миржалол Қосимов\n2019-2020 йиллар Вадим Абрамов\n2021-2022 йиллар Шуҳрат Мақсудов\n2022 йилдан Виктор Карпенко (в.б.)


“Умра – 2019” бошланиши бўйича брифингга таклиф этамиз! - Hidoyat.uz\n“Умра – 2019” бошланиши бўйича брифингга таклиф этамиз!\nАсосий саҳифа Янгиликлар Ўзбекистон янгиликлари “Умра – 2019” бошланиши бўйича брифингга таклиф этамиз!\nЧоп этилди Oktabr 8, 2019 “Умра – 2019” бошланиши бўйича брифингга таклиф этамиз!da fikr bildirishni o'chirish\n2019 йил 8 октябрь куни соат 15:00 да Ўзбекистон ёшлар иттифоқи марказий кенгашининг “Ёшлар пресс-клуби”да “Умра – 2019” мавсуми бўйича брифинг ўтказилади. Унда бошланаётган умра мавсуми, кўрилган тайёргарлик ишлари ва умра сафари билан боғлиқ бошқа муҳим маълумотлар берилади.\nБарча журналистларни брифингда кутиб қоламиз!


Она икки нафар қизини 4-қаватдан улоқтирди - EFFECT.UZ\n. 21:00 | 17.10.2020\nРоссияда, Саратовда онаси томонидан деразадан пастга улоқтирилган икки нафар қизнинг аҳволи оғир. Бу ҳақда РИA Новости вилоят прокуратураси матбуот хизматига таяниб хабар берди.\nМаълумот учун, Саратов шаҳрида яшовчи аёл кўп қаватли уйнинг деразасидан беш ва саккиз ёшли икки қизини пастга улоқтирган, сўнг ўзига пичоқ урган. Учаласи ҳам касалхонага ётқизилган. Ҳодиса юзасидан икки болани ўлдиришга уринган онага қарши иш очилди. Тергов маълумотларига кўра, аёл болаларни тўртинчи қаватда жойлашган квартирасининг деразасидан ташлаган.\n“Она жароҳатланган, болаларнинг аҳволи эса оғир”, — дейилади РИА Новостига берилган маълумотда.\nВилоят прокурори Сергей Филипенко номидан ушбу ҳодиса юзасидан бўлим тергов ишларини бошлади, вилоят прокурори ўринбосари воқеа жойига борди.\nГубернатор Валерий Радаев жабрланганларга шошилинч тиббий ёрдам кўрсатиш учун барча чораларни кўришни, шунингдек, фожиа сабабларини батафсил ўрганишни буюрди.\nТрамп америкаликлар олдида яна рақс тушди (ВИДЕО)\n“НАТО 1949 йилги вазиятга тушиб қолди. Улар тенг мулоқотга тайёр эмас” – Александр Грушко


Токио-2020: Шерзод Намозов бронза медалини қўлдан чиқарди\n27 август, 2021, 14:03\nҲозиргина Токио-2020 ёзги Паралимпия ўйинларида пара дзюдо бўйича эркаклар ўртасида -60 кг вазн тоифасида ҳамюртимиз Шерзод Намозов иштирокидаги бронза медали учун кечган баҳс ўз якунига етди.\nТажрибали спортчимизга руминиялик Алекс Болога рақиблик қилди. Муросасиз кечган беллашувнинг асосий вақтида ғолиб аниқланмади. “Олтин очко” учун кечган қўшимча бўлимларда ҳам томонлар биронта самарали усул қўллай олишмади. Якунда ҳакам татамида суст ҳаракат қилгани учун ҳамюртимизни “шидо” баҳоси билан жазолади ва бу руминиялик спортчига бронза медалини тақдим этди.\nЭслатиб ўтамиз, яна бироздан сўнг эркаклар ўртасида -66 кг вазн тоифасида яна бир ҳамюртимиз Учқун Қуронбоев финал баҳсида татамига чиқади. У олтин медаль йўлида испаниялик Серхио Ибанезга қарши курашади.


Қирғизистон: Ўш шаҳри аҳолиси Ойбек Олимжонов ўлими тўғрисидаги ишнинг тергов қилинишига президент Қ. Бакиевнинг шахсан аралашишини сўрамоқдалар - Фарғона.Ру ахборот агентлиги\n22:26 msk, 14 Июль 2020\n“Биз, бугунги йиғилиш иштирокчилари, турли миллат, ижтимоий мавқе, ёш ва дин вакиллари республикада жиноятчилик билан боғлиқ равишда юзага келган вазиятни кескин қоралаймиз, - дейилади мурожаатномада. – Ўнлаб ёлланма қотилликларнинг амалга оширилиши, республикада жиноий унсурларнинг ҳукмронлиги Ойбек Олимжонов ўлимининг ҳам очилмай қолиб кетиши юзасидан хавотир уйғотади...\nРеспублика манфаатлари, мамлакатда истиқомат қилаётган барча халқлар манфаатлари, жумладан, оналар манфаатлари юқори малакали ишчан тергов гуруҳи ташкил қилиш учун тергов жараёнига шахсан аралашишингизни, тергов ишини ўз назоратингизга олишингизни, тергов натижалари ҳақида жамоатчиликка тезкор маълумот берилишини ва жиноятчиларнинг судга топширилишини талаб қилмоқда.\nБиз, ўшликларни республикадаги вазиятни беқарорлаштиришдан манфаатдор бўлган ёвуз кучларнинг мамлакатдаги жиноятчилик авж олишини миллатлараро тўқнашув ўзанига буриб юборишлари мумкинлиги жуда ташвишлантирмоқда”, - дейилади мурожаатномада.\nЭслатиб ўтамиз, 43 ёшли шаҳар кенгаши депутати, Ўш шаҳар ўзбек миллий маркази раиси, қирғизистонлик таниқли тадбиркор Ойбек Олимжонов 2006 йилнинг 15 октябрь куни тахминан соат 20:40 ларда Ўш шаҳридаги “Алатўў” кафесида ўлдирилганди. Олимжонов ўз дўстлари билан стол олдида ифтор қилиб ўтирганди. Кутилмаганда қоронғуликдан ўқ овози эшитилиб, гарданидан ўқ еган Олимжонов дастурхонга боши билан тушган. Ваҳима кўтарилиб, бундан фойдаланган жиноятчилар жуфтакни ростлаб қолганлар, деб ёзади АКИpress. Шунга қарамай, ўқ овози келган жойни кўрган ва ўқ отилганидан кейиноқ кафе ёнидан машинага ўтириб узоқлашган шубҳали одамларни пайқаган гувоҳлар топилган.\nВоқеа жойида тун бўйи таркибида прокуратура ва Миллий хавфсизлик хизмати ходимларидан иборат тезкор-тергов гуруҳи ишлаган. Ўлим ҳодисаси юзасидан жиноий иш қўзғатилган. Бу бўйича турли тахминлар билдирилмоқда. Шу жумладан, мақтул билан ҳисоб-китоб қилиш варианти ҳам кўриб чиқилмоқда: О. Олимжоновдан катта пул қарз бўлиб қолган шахслар шу тариқа муаммодан қутилишлари мумкин эдилар. Бошқа тахминлар қаторида бизнес бўйича рақибларнинг қилмишлари ёки маҳаллий жиноий гуруҳларга “ўлпон тўлаш”дан бош тортиш кабилар айтилмоқда. Сиёсий сабабни эса ҳуқуқ-тартибот органлари кўрмаяптилар.\n17 октябрда чиққан “Вечерний Бишкек” газетасининг ёзишича, Қирғизистон президенти Қурмонбек Бакиев ҳуқуқ-тартибот органларига Ойбек Олимжоновнинг ўлими сабабларини аниқлаш учун барча зарур чораларни кўришни топширган. Бу борада маҳаллий милиция ходимларига ёрдам бериш учун Бишкекдан жиноят қидирув бўлимининг тажрибали ходимларидан иборат гуруҳ юборилган. Бу ҳақда президент маслаҳатчиси, Ўш вилоят газ хўжалиги бошқармаси бошлиғи Минҳожиддин Сирожиддинов О. Олимжоновнинг Ўшда бўлиб ўтган дафн маросимида маълум қилган.


Шомуродов Месси билан бир лигада ўйнаши ростми?\n3 январь, 10:15\nЮртимизда фаолият юритувчи upl.uz сайти “Рома” ва Ўзбекистон ҳужумчиси Элдор Шомуродовга Франция чемпионати юқори дивизионида ўйнаётган “Монако” клубидан қизиқиш бўлаётгани ҳақида хабар тарқатди.\nМазкур сайтнинг ёзишича, францияликлар қишки трансферлар вақтида ҳужум чизиғини кучайтирмоқчи ва Шомуродов “Монако” раҳбариятининг шорт-листидан ўрин олган. Бу жамоа легионеримизни кейинчалик сотиб олиш ҳуқуқи билан январда ижарага олишни режалаштираётгани айтилган.\nШунингдек, upl.uz сайти “Рома” бошқа позицияларни кучайтириш учун Шомуродовдан воз кечиши мумкинлиги ҳақида ёзмоқда.\nТаъкидлаш лозимки, Элдор Шомуродовнинг фаолиятини кенг ёритиб бораётган Россия ва Италия оммавий ахборот воситаларида “Монако”нинг ўзбек футболчисига қизиқаётганига оид хабар ҳозирча кўзга ташлангани йўқ.\nАввал Европанинг кўп нашрлари Элдор Шомуродовга Испания Ла Лигаси вакили “Севилья”дан қизиқиш бўлгани ҳақида маълумот тарқатган эди.\nШомуродов Италия чемпионатида "Ювентус" шарафини ҳимоя қилган Криштиану Роналдуга қарши ўйнаган эди. Агар "Монако" варианти рост бўлиб чиқса ва ҳамюртимиз уни қабул қилса, Франция чемпионатида Лионель Месси билан рақобатлашишига тўғри келади.\nБуёғини эса вақт кўрсатади...\nМоуриньо ўзи синдирган футболчига харидор\nЖозе Моуриньо “Тоттенхэм”ни бошқарган даврда ушбу клуб тарихидаги энг қиммат трансфер эгаси Танги Ндомбеле билан келиша олмай қолган эди.\nЛондонликлар франциялик ярим ҳимоячини 2019 йили “Лион”дан 60 миллион еврога харид қилганди. Португалиялик мутахассис юзага келган келишмовчилик туфайли қимматбаҳо ўйинчини майдонга туширмай қўйган.\nКейинчалик ўзаро муносабатлар яхшиланган бўлса-да, Танги Ндомбеле аввалги даражада ўйин кўрсата олаётгани йўқ. Моуриньодан кейин “Тоттенхэм”ни шуғуллантираётган Антонио Конте ҳам франциялик ўйинчига ишонч билдирмайди.\nНдомбеле жорий мавсумда майдонда атиги тўққиз марта кўриниш берди холос. Қизиғи, унга Жозе Моуриньо бошқараётган “Рома” харидор бўлмоқда. Жозе Моуриньо Ндомбеле Рим клубининг майдон марказидаги ўйинини кучайтиришига умид қиляпти.\nАйни пайтда “Тоттенхэм” асосий таркибидан четда қолаётган ярим ҳимоячининг нархи икки баробарга арзонлаб, 30 миллион евро атрофидаги суммани ташкил қилаётгани ҳам римликларга қўл келиши мумкин.\nШунингдек, майдон марказини тартибга солишни режалаштирган Моуриньо рўйхатида “Марсель” вакили Бубакар Камара ва “Хоффенхайм” аъзоси Флориан Гриллич ҳам бор. Бироқ ёзда эркин агентга айланаётган бу ўйинчиларни олиш осон бўлмайди. Чунки уларга “Рома”дан бошқа клублардан ҳам талаб бўляпти.\n“Фиорентина”га “Рома” ҳимоячиси керак\n“Фиорентина” раҳбарияти “Рома” ҳужумчиси Борха Майоралдан ташқари истеъдодли ҳимоячи Мараш Кумбуллага ҳам қизиқиш билдирмоқда.\n21 ёшли албаниялик ҳимоячи ҳар доим ҳам римликлар таркибига кира олмаяпти. Жозе Моуриньо камдан-кам ҳолларда уни ўйинга қўшмоқда.\n“Фиорентина” бу вазиятдан фойдаланиб, Марашни ўз сафига чорламоқда. Мараш Кумбуллага аслида А Сериянинг бир неча клубларидан чорлов бўлган. Бироқ, бу ҳимоячи “Рома” спорт директори Тьяго Пинтога учраб, жамоада қолиб, асосий таркибга кириш учун курашишини маълум қилганди.\n“Милан”га жўнатилган ўйинчи Римга қайтмоқчи эмас\n“Рома” раҳбарияти томонидан “Милан”га ижарага берилган Алессандро Флоренци ортга қайтмоқчи эмас.\nРимликлар билан 2023 йилнинг ярмигача давом этадиган шартномага эга ўнг қанот ҳимоячиси Миланда қолишга ҳаракат қилмоқда. 30 ёшли футболчи “Милан” клуби мутасаддилари мавсум якунлангач, унинг трансфер ҳуқуқи “Рома”дан сотиб олинишига умид қилмоқда.\nФлоренцининг “Милан” мураббийлар штаби ва ўйинчилари билан муносабати жуда яхши. У жамоа таркибида А Серияда 12 та учрашувда майдонга тушиб, битта гол уришга ҳам эришди. Шунингдек, Европа Чемпионлар лигасида тўрт марта кўриниш берди.\nУнинг “Милан” билан ижара шартномаси мавсум охирида якунланади.\nШомуродов ва Абрахам трансфери камлик қилади!\n“Рома” мураббийлар штабида ўзгариш\nМоуриньо таркибни тозалайди. “Рома”нинг қайси ўйинчиларига кимлар харидор?


TIB.UZ / Соч жилоси – саломатлик белгиси - TIB.UZ\nСоч жилоси – саломатлик белгиси\nTIB.UZ Аёллар маслаҳатхонаси Соч жилоси – саломатлик белгиси\nСочлар ҳам худди тирноқлар каби организмнинг саломатлигидан дарак бериб туради. Агар сочларингиз хира тортиб, табиий жозибасини йўқотаётган бўлса, у ҳолда соғлигингиз ҳақида жиддий қайғуришингизга тўғри келади. Тўғри овқатланиш, витамин ва минералларга бой таомлардан истеъмол қилиш, вақтида дам олиш ва очиқ ҳавода сайр қилиш организмнинг соғломлигини таъминлайди.\nТанангиз турли касалликлардан азият чекмас экан, сочларингиз ҳам табиий жилосини йўқотмайди. Аммо сочлар доимий парваришга ҳам муҳтож. Парваришнинг биринчи шарти эса тозаликдир. Сочларни тозалашда қайси шампуньдан фойдаланишни билиш учун уларнинг қайси турга мансублигини аниқлаштириб олиш даркор. Хўш, сочингизни қайси турга мансублигини биласизми? Одатда сочларни уч турга бўлишади: қуруқ, ёғли ва мўътадил.\nАгар сочларингиз ювганингиздан икки-уч кун ўтибоқ кирланиб қолса, демак, ёғли. Сочларингизни ҳафтасига икки марта ювиш етарли бўлса, улар мўътадил турга мансуб. Қуруқ сочлар эса ҳатто ўн кунгача «тоза» сақланиши мумкин. Аммо бундай сочларнинг ёмон тарафи шундаки, парваришсиз хира ва мўрт бўлиб қолади.\nХуллас, сочларингиз қайси турга мансуб бўлмасин, доим сизнинг парваришингизга муҳтож.\nАсалари елими (прополис) эстракти\nБир чойқошиқ прополисни бир стакан сувда эритиб оласиз. Тайёр экстракт малҳам сифатида суриш ва ювиш учун сочга ишлатилади. Бу тадбир нафақат сочни мустаҳкамлайди, балки унинг тезроқ ўсишини ҳам таъминлайди.\nМойчечак ва асалли дамлама\n30 г майдаланган қуруқ доривор мойчечак устидан 100 мл қайноқ сув қуйиб, сув ҳаммомида 15 дақиқа ушлаб туриш керак. Кейин 30-40 дақиқа давомида совитиб, сузгичдан ўтказиб, дамламага бир чой қошиқ асал қўшилади. Сочни ювиб, сочиққа салгина артилади. Кейин дамлама билан яхшилаб ҳўлланади. Дамлама билан чайилган сочлар бир соатдан сўнг иссиқ сув билан ювилади. Бу дамламадан қуруқ сочлар учун 10-12 кунда бир марта, ёғли сочлар учун эса 6-7 кунда бир маҳал фойдаланиш мумкин.\nТўрт чой қошиқ майдаланган доривор мойчечакка бир стакан доғ сув қўшиб, 1-1,5 соат тиндириб қўйилади. Тайёр дамламага бир чой қошиқ асал қўшиб, яхшилаб аралаштирилади. Тозалаб ювилган ва унчалик қуритилмаган сочни тайёр шампунь билан ҳўллаб оласиз. Ярим соатдан сўнг сочлар совун ишлатилмасдан ювилади. Бу шампуньдан қуруқ сочлар учун 10-14 кунда бир маротаба, ёғли сочлар учун эса 6-7 кунда бир маҳал фойдаланилади. Асалли шампунь ҳам сочни мустаҳкамлаб, ўсиш жараёнини тезлаштиради.\nПиёз бўтқаси соч ўсишида кўмакчи\nТўрт ош қошиқ пиёзли бўтқага бир ош қошиқ асал қўшиб, сочларингизга сурасиз. 30 дақиқадан сўнг иссиқ сув билан ювиб ташлайсиз. Бу ниқоб сочларингизни ўстиради.\nСоч тўкилишида асалли ниқоб\nСочларни яхшилаб ювиб, 2-3 қошиқ асални соч илдизига сурилади. 30-60 дақиқадан сўнг иссиқ сув билан ювиб ташланади. Сочларингизга бу ниқобни қилаётган пайтингизда, бир чой қошиқ асалнинг бир стакан қайнаган сувдаги эритмасини бир кунда уч маҳал ичиб туринг.\nҚазғоққа қарши дамлама\nБир чой қошиқ қичитқи ўт ва бир стакан қайноқ сув аралаштирилади. 15 дақиқа тиндириб қўйилади. Сочлар яхшилаб ювилиб, дамлама билан ҳўлланади. Бу тадбир қазғоқни бартараф этади.\nАйтганча, турли кимёвий моддалар қўшилган бўёқлар ҳам сочларингизга зарар бериши мумкин. Шунинг учун кўпроқ ўсимликлардан тайёрланган табиий бўёқлардан фойдаланганингиз маъқул. Улар сочингизга ва бош терингизга зарар бермайди, аксинча, сочлар илдизини мустаҳкамлаб, тез ўсишини таъминлайди. Хина, босма, пиёз ва ёнғоқ пўсти, мойчечак, чой, терак барглари сизга сочларингиз рангини ўзгартиришда ёрдам беради.\nАгар сочларингизга қизғиш-малла ранг бермоқчи бўлсангиз қуйидаги рецепт сизга қўл келади: 3-4 ош қошиқ чойга бир стакан қайнаган сув қўшиб, 15-20 дақиқа паст оловда қайнатасиз. Қайнатмани совитиб, яхшилаб тозаланган, нам сочга сурасиз. 40 дақиқадан сўнг иссиқ сув билан ювиб ташлайсиз.\nҚизғиш-қўнғир, яъни каштан ранг ҳосил қилиш учун 150 г хинага бир стакан қатиқни аралаштирасиз. Қоришмани сочингизга суриб, полиэтилен пакет ва устидан сочиқ билан яхшилаб ўрайсиз. 30-60 дақиқадан сўнг сочни шампунь билан ювиш талаб этилади.


Ҳаёт гўзал, яшамоқ тотли...\n7 Мар 2019 30457\nМашҳур хонанда Муслим Магомаевнинг «Мовий боқийлик» («Синяя вечность») қўшиғи кўпчиликка таниш, албатта. Ундаги сўзлар гўёки тошкентлик Ольга Волкованинг ғаройиб ва шу билан бирга машаққатли синовларга тўла қисмати ҳақида сўзлаётгандек. Унинг ҳаётини ва ўзини кучли пўртаналар енгил шабадага айланувчи чексиз мовий денгизга қиёслаш мумкин. Мовий ва тинч денгиз эса унинг ғам-андуҳларини узоқ-узоқларга олиб кетади. Уруш йилларида мўъжиза туфайлигина газ камерасидан омон қолган, даҳшатли касалликни енгган ва бутун умрини ана шу хасталикдан шифо топиши учун бошқаларга ёрдам беришга бағишлаган инсоннинг аёллик бахти нима, деган саволга ўз жавоби бор. Унинг учун, ҳар куни қуёш нурларидан завқ олиш ва тунги сукунат аро юлдузлар оҳангини тута олиш, яна ҳеч қачон таслим бўлмаслик ва ҳаммаси яхши бўлишига ишониш, энг муҳими.\nБайрам олдидан, хотин-қизларимизга бағишланган тезкор материалларни тайёрлаш билан боғлиқ ишлар қайнаган таҳририятда телефон жиринглади. Гўшакдан ҳаяжонланган қари кишининг овози эшитилди: «Менга шуҳрат керак эмас. Шунчаки узоқ йиллардан бери нафақат ўз тақдирим, балки тирик қолишимга ёрдам берган инсонлар ҳақида сўзлаб беришни орзу қиламан...»\nБунгача кўп бор интервьюлар олганман, турли кишилар билан мулоқотда бўлганман. Аммо Ольга Волкова билан суҳбатлаша туриб, англадим – инсон яшаган ва кутган... Эҳтимол, ўзини-ўзи кутгандир. Гўёки иқрор чоғи дилига чуқур кўмган нарсаларни тилига чиқаришни, узоқ йиллар азоб берган тиканни суғуриб ташлашни истаётгандай эди. Ҳикояси – барчамиз каби турмушнинг шодлигу ғамлари билан яшайдиган оддий, қандайдир лаҳзалар ичида муқаддасга айланган аёллар ҳақида. Материал устида ишлай бошлаганимда, томоғимга нимадир тиқилди. Аммо ўзимни қўлга олдим, ахир, бундай ҳеч нимага қарамасдан бахтли бўлган ғаройиб инсон ҳақида барчага маълум қилиш менинг бурчим.\n- Келганингиз учун раҳмат, - дейди онахон кўз ёшларини рўмоли учи билан артиб. Кейин бироз тинчлангач, ҳикоясини бошлади.\n1935 йилда Тошкентда туғилган. Кейин... миттигина Ольга суяк-бўғим силига чалинди. Хасталик унга ушбу касалликнинг очиқ туридан азият чеккан ва узоқ-узоқ вақт шифохонада ётадиган онасидан ўтган. Шусиз ҳам, бир-икки бор онасининг суратини кўрган қизалоқни отаси ва холасидан айириб, Евпаториядаги сил касалликлари санаториясида узоқ муддат даволашга жўнатишди. Тиббий ходимлар ҳаракатсиз, гипсда ётган болаларга нафақат дори-дармонлар билан ёрдам берарди, балки илиқ сўзлари билан ҳам далда бўлишарди.\n- Турли байрамларда, эсимда, бизга чиройли кийимлар кийдириб, аравачаларда ҳар хил атиргуллар ўсадиган боққа олиб чиқишарди, - дейди Ольга Ивановна. – Бу биз учун байрам эди. Катталар эса кўз ёшларини тия олишмасди...\nУруш бошлангач, шифохонадаги ҳамширалар ва шифокорларга муолажа хонасига гипслаб ташланган болакайларни кўтариб олиб борадиган ёш эркак ходимларининг бари кўнгилли бўлиб фронтга кетди. Шунда барча оғирлик аёллар елкасига тушди. Қачонлардир болаларни кўзини қувнатган боғнинг тагида чуқур ковланган бомбапаноҳга болаларни кунига бир неча марта қўлларида кўтариб тушиб-чиқишарди.\nДушманнинг тез-тез ҳужумлари сабабли шифохонани Шимолий Кавказдаги Тебердага кўчиришди.\n- Биз болакайлар, - эслашда давом этади Ольга Ивановна, - нега ёши каттароқ болалар, айниқса, қизларнинг, кечалари чинқириб йиғлашини сира тушунмасдик. Улардан шифохона ҳамширалари ёки энагалар бунинг боисини сўрашганда, немислар бу ерга ҳам учиб келишидан қўрқишаётганини айтишарди. Уларни: «Қўйсанглар-чи! Қаранглар, бизни қандай баланд тоғлар ўраб олган! Осмонга тегай дейди, немисларнинг самолётлари ошиб ўта олмайди, қўрқманглар», дея юпатишарди. Афсуски, кейинроқ вақт уларнинг йиғиси безиж бўлмаганини кўрсатди. Немислар шифохонагача етиб келди. Кўчма газ камералари билан. Бизга қарайдиган аёллар болакайларни ўлдирмасликни, уларга раҳм қилишни ёлвориб сўрашарди. Уларнинг қанчалик истеъдодли эканини билдириш учун ясаган буюмларни, чизган расмларини кўрсатишарди. Аммо фашистлар учун барча майибларни йўқ қилиш ҳақидаги буйруқ бизнинг ҳаётимиздан ҳам устунроқ эди...\nАммо олти яшар Оля ва унинг 12 ёшли дўсти Витьканинг омади бор экан – Ольга Волкованинг холаси уларни муқаррар ўлим чангалидан қутқариб қолишга улгурибди. Қолган барчани, болалар билан газ камерасига йўл олган фидокор ва жасур энагалуру ҳамшираларни даҳшатли қисмат қарши олди.\nУй сари йўл узоқ ва машаққатли бўлди. Овуллардан бирида бир аёлнинг раҳми келиб, Ольганинг холасига чана берган ва у болаларни Доғистонгача тортиб борган. Бандаргоҳда кемани кутишганларида деярли барча кийимларини егуликка айирбошлаб бўлишди. Хуллас, Тошкентгача юк пароходида етиб олишган. Каспий денгизида сузишганлари ва кучли пўртаналарга дуч келишганини ҳали-ҳануз яхши эслайди. Ольга Ивановнанинг айтишича, ўша пайтлари шифохонада болаларга нисбатан амалга оширилган даҳшатли қотилликни ёритган «Правда Востока» газетаси деярли ҳар бир хонадонга кириб борган экан.\nВақти келиб, онаси вафот этган. Ўзбек отлиқ дивизияси таркибида фронтга кўнгилли бўлиб жўнаган отаси ҳам дом-дараксиз кетибди. Унинг номини барибир Хотира дафтарида абадийлаштиришмаган. Ўзларининг ҳам икки ўғли бўлган холаси ва амакиси уларга ота-она ўрнини босибди.\n- Кейинги тақдирингиз қандай бўлди? – сўрайман ҳамсуҳбатимдан.\nСаволни яхшироқ эшитиш учун онахон бошини мен томон эгади. Худди шу пайт чеҳрасида жилмайиш, кўзларида чақнаш зоҳир бўлди. Гўёки оғир синовлару ғам-андуҳлар, йўқотишлар ҳеч қачон бўлмагандай.\n- Жуда яхши бўлди, - жавоб беради у.\nУрушнинг бор даҳшатини кўрган, касалликдан мўъжиза туфайли соғайган қиз ҳаётини тиббиётга бағишлашга қарор қилди. Боровский номидаги тиббиёт билим юртини аъло баҳоларга тамомлади. У гуруҳ сардори ва аълочиси эди. Педагоглар унга тиббиёт олийгоҳида бемалол ўқиб кетиши мумкинлигини башорат қилишарди, у эса ўқишдан сўнг кўнгилли бўлиб Бухорога, сил касалликлари диспансерига йўл олди. Шаҳардан беш километр ташқаридаги ишига пиёда қатнарди. Кейинчалик Тошкентдаги ҳарбий госпиталда сил касаллигига қарши кураш диспансерида ишлади. Сўнг Фтизиатрия ва пульманология ИТИ (ҳозирги Республика ихтисослаштирилган фтизиатрия ва пульмонология илмий-амалий маркази)да фаолият олиб борди.\nБугун ундаги бирор аломат бир пайтлар азият чеккан касаллигидан далолат бермайди. Фақат гипсдан сўнг нотўғри битган, уруш сабабли қайта операция қилинмаган оёғини айтмаганда. Ёш Ольга Волкова ҳамма қатори равон юра олмаслигидан узоқ вақт уялиб юрди, ҳеч қачон турмушга чиқа олмасам керак, деб ҳам ўйларди. Аммо ҳаётида унинг учун бир умр қадрли бўлиб қолган инсон учради. Унинг елкасидан меҳрибонлик билан қучиб: «Оббо, эсипастгинам-эй! Муҳаббат фақат шу билан бўларканми?» деганди. Унинг исми Георгий Перегонцев бўлиб, экскаваторларни таъмирлаш заводида механик бўлиб ишларди. Ольгадан 19 ёш катта эди, Лагерлар ва қамоқ жойлари бош бошқармаси (ГУЛАГ)нинг барча даҳшатларини кўрган, аммо шунда ҳам келажакка бўлган ишончини йўқотмаганди. Биргаликда аҳил-тотув яшадилар. Бугун Георгий Петрович орамизда йўқ, аммо бу соф ва ёрқин муҳаббатдан қиз ёдгорлик бўлиб қолди. Ҳозирда невараси-ю, эвараси хорижда яшаяпти.\nЯқинлари уни олиб кетишмоқчи бўлган, бироқ ўзи бунга кўнмаган. Негаки, уни Тошкент билан кўп нарса боғлаб туради – болалик хотиралари, ўқиган йиллари, иши ва муҳаббати... Яна атрофдаги одамларнинг унга бўлган самимий муносабати. Ольга Волкованинг айтишича, барчамизни – турли миллат, маданият ва динлар вакилларини Ватанга бўлган муҳаббат бирлаштираркан. Осмонимиз ҳамиша мусаффо, ёши катталар эъзозланадиган, болакайлар яхши кўриладиган юртимиз тинч. Бошқа ҳеч бир жойда ҳатто, мутлақо нотаниш одамни ҳам бир пиёла қайноқ чой билан сийлашмайди.\nКечқурунлари, қадрдон шаҳримиз чироқлари милтиллаб, қош қорая бошлаганда Ольга Ивановна хаёлан олис ўтмишга йўл олади. Болалигидан яхши кўрган Лермонтов шеърларини ўнлаб, юзлаб марта қайта ўқийди. Мактабда «Мцири» достонини қандай ёддан ўқиб бергани ҳамон эсида, Кавказ тоғларида мангу қолганлар ҳақида ўй суради... Борис Васильевнинг «Тонглар сокин эди бу ерда» (қисса), «Эртага уруш бўлганди» асарларини қайта-қайта ўқийди. Салкам уваланиб кетай деган суратдаги эри ва ёш ўзига тикилади. Ана шу лаҳзаларда бунга ўзи ҳам қайта ва қайта ишонч ҳосил қилади, оғриқлару йўқотишларга, ҳар бир инсон чекига тушувчи турли ҳолатлару шароитларга қарамай – ҳаёт барибир гўзал.\nШахсий архивдан сурат.


Масъулият - Hidoyat.uz\nАсосий саҳифа Мақолалар Масъулият\nЧоп этилди Aprel 24, 2019 Масъулиятda fikr bildirishni o'chirish\nҚадим замонда бир подшоҳнинг одамови ўғли бор эди. Шаҳзоданинг тенгқурлари, ака-укалари ўйнаб-кулишарди, овга чиқишарди… У эса уззукун хонасига қамалиб олиб, ёлғиз ўтиришни хоҳларди. Ўғлининг маҳзун юзига боқиб, подшоҳ эзиларди. Шу боис у бир донишмандни ҳузурига чақирди. Унга аҳволни маълум қилгач, бир чора топишни буюрди. Агар бир ҳафта ичида бу топшириқни уддалай олмаса, бошидан айрилишини айтди.\nДонишманд ўйга толди. Шаҳзодани маҳзунлик ҳолатидан чиқариб олишга кўзи етмагач, ўз жонини қутқариш учун узоқларга бош олиб кетишга жазм қилди. Хафа, ўйчан ҳолда уй-жойини, ватанини тарк этиб, йўлга чиқди. Яйловда қўй боқиб юрган болани учратди. У билан суҳбатлашди. Шунда чўпон бола донишманддан илтимос қилди:\n– Амаки, бир оз қўйларимга қараб туринг. Эрталаб шошганимдан тушликка егулик олишни унутибман, қишлоққа бориб келай!\nДонишманд рози бўлди.\nУ ўз ташвиши билан бўлиб, бир улоқча жарликка қулаб тушганини сезмай қолди. Эчкининг тинмай маърашидан сергак тортди ва улоқчани қутқаришга шошилди. Аввало пастга тушиши анча қийин кечди. Кейин бечора жониворни олиб, тепага кўтарилиш эса янада машаққатли бўлди. Бир неча бор қилган ҳаракатлари зое кетди. Аммо донишманд таслим бўлмади, тиранди, тирмашди, қийналди. Охир оқибат улоқчани қутқаришга эришди.\n“Ёш дўсти”га берган ваъдасининг устидан чиқиш, улоқчани қутқариш учун шу қадар қаттиқ уриндики, оқибатда ўз ташвишларини унутаёзди…\nШу пайт унинг онгу шуурида бир фикр чақмоқдек чақнади: “Одам жиддий иш билан банд бўлса, унга бирор масъулиятли юмуш топширилса, майда-чуйда ташвишлар ҳақида ўйлашга, ўзи билан овора бўлишга вақти қолмайди…”\nБу ҳақиқат барчага, шу жумладан, подшоҳнинг ўғлига ҳам тааллуқлидир.\nДонишманд ортига қайтиб, ҳукмдор ҳузурига кирди ва топган ечимини айтди.\n– Ҳукмдорим, агар ўғлингизни маҳзунликдан қутқаришни истасангиз, унинг зиммасига бир масъулият юкланг. Бутун вақтини банд қиладиган иш топширинг. Шаҳзодадаги барча муаммоларнинг асосий сабаби бекорчилик. Унинг елкасига юклаган масъулият қанчалик жиддий ва муҳим бўлса, ўғлингизни шунчалик тез ҳаётга қайтаради.\nРамазон тақвими нашр этилди\n«مَنْ صَامَ رَمَضَانَ وَأَتْبَعَهُ سِتّاً مِنْ شَوّالٍ كَانَ كَصِيَامِ الدّهْرِ» (رَوَاهُ الإِمَامُ مُسْلِمٌ وَالإِمَامُ أَبُو دَاوُدَ وَالإِمَامُ التِّرْمِذِيُّ)


АТТЕСТАЦИЯ ВА УНИ ЎТКАЗИШ ТАРТИБИ\nКейинги пайтларда Мудофаа вазирлиги қўшинларида контракт бўйича хизматни ўтаётган ҳарбий хизматчилар томонидан вазирлик Кадрлар бош бошқармасига аттестация ва уни ўтказиш билан боғлиқ кўплаб мурожаатлар келиб тушмоқда. Уларга бу борада тўлиқ тушунча улашиш мақсадида аттестация ва уни ўтказиш тартиби хусусида батафсил маълумот берамиз.\nАттестация (фр. attestation, лот. attestātion, инг. sertification, promotion, reference – гувоҳнома) – ходимлар билим даражаси ва малакаси ҳамда ишчанлик сифатларини аниқлаш усулларидан биридир. Ушбу ҳаракат қонун ҳужжатларида белгиланган муддат ва тартибларда иш берувчи томонидан тузилган комиссия (аттестация комиссияси) томонидан амалга оширилади. Аттестация ходимлар малакаси, меҳнат самарадорлигини аниқлашга хизмат қилади.\nАттестация комиссияси – давлат органлари ва бошқа ташкилотларда ходимларни навбатдаги аттестациядан ўтказиш мақсадида иш берувчи буйруғига кўра ташкил этиладиган комиссия. Аттестация комиссиясининг ваколатлари ва иш юритиш тартиби аттестация комиссияси тўғрисидаги низом (буйруқ) билан белгиланади (бу низом (буйруқ) ташкилотнинг ўзлари томонидан ишлаб чиқилади ва тасдиқланади). Аттестация комиссияси аъзолигига юқори малакали ва обрў-эътиборли ходимлар жалб қилинади. У ерда ходим ҳақидаги қарор кўпчилик овоз билан қабул қилинади.\nМудофаа вазирлиги тасарруфидаги ҳарбий бўлинмаларда контракт бўйича ҳарбий хизматни ўтаётган ҳарбий хизматчилар билан аттестация ўтказишнинг ўзига хос тартиб-қоидалари мавжуд.\nУнга кўра, Ўзбекистон Республикаси Президентининг 2006 йил 14 январдаги қарори билан тасдиқланган «Ўзбекистон Республикаси фуқароларининг ҳарбий хизматни ўташ тартиби тўғрисидаги Низом»нинг 22-бўлимида ҳарбий хизматчиларни аттестациядан ўтказиш тартиби белгилаб қўйилган. Низом талабларидан келиб чиққан ҳолда 2012 йил апрель ойида мудофаа вазирининг контракт бўйича ҳарбий хизматчиларни аттестациядан ўтказиш тартиби тўғрисидаги буйруқ лойиҳаси ишлаб чиқилган.\nМудофаа вазирлиги тизимида контракт бўйича ҳарбий хизматчиларнинг аттестацияси қуйидаги мақсадларни кўзлаган ҳолда ўтказилади:\nҳарбий хизматчиларнинг хизмат фаолияти ва хизматда эришган натижаларини холис баҳолаш;\nҳарбий хизматчиларнинг эгаллаб турган лавозимига мувофиқлиги (лойиқлиги)ни белгилаш;\nҳарбий хизматчиларнинг касбий ва ахлоқий-ишчанлик сифатларини объектив баҳолаш;\nинтизом ҳамда топширилган фаолият участкасига бўлган масъулият ҳиссини мустаҳкамлаш.\nҲарбий хизматчилар аттестацияси якунларига кўра аттестациянинг мақсадларидан келиб чиқиб тегишли қарорлар қабул қилинади. Ҳарбий хизматчиларнинг аттестацияси ҳақиқий ҳарбий хизматда бўлиш бутун даври мобайнида даврий равишда амалга оширилиши лозим.\nМеъёрий-ҳуқуқий ҳужжатлар талабларига кўра, аттестация қуйидаги тартибда амалга оширилади:\nоддий аскар, сержант ва офицерлар таркибидаги контракт бўйича ҳарбий хизматчилар таркиби билан – амалдаги контракт муддати тугашидан икки ой олдин;\nолий ҳарбий таълим муассасаларини битирувчи офицерлар таркиби билан – ўқиш муддати тугаганидан сўнг;\nмуддатли ҳарбий хизматни ўтаётган офицерлар таркиби билан – контракт бўйича ҳарбий хизматга аниқлаш (чақириш) вақтида;\nофицерлик лавозимларида ҳарбий хизматни ўтаётган оддий аскар ва сержант таркибидаги контракт бўйича ҳарбий хизматчилар билан – «лейтенант» офицерлик ҳарбий унвонига тақдим этилаётган вақтда;\nҳарбий хизматда бўлиш ёш чегарасига етадиган ва ҳарбий хизматда бўлиш ёш чегарасини узайтириш истагини билдирган контракт бўйича ҳарбий хизматчилар таркиби билан – амалдаги контракт муддати тугашидан тўрт ой олдин.\nЎзбекистон Республикаси Президенти томонидан лавозимларга тайинланган ҳарбий хизматчилар ушбу лавозим бўйича мажбуриятларини бажаришлари давомида аттестациядан ўтказилмайди.\nБола парвариши учун берилган таътилда бўлган ҳарбий хизматчи аёллар аттестациядан ўтказилмайди, ушбу ҳарбий хизматчилар тоифасининг аттестацияси уларнинг таътилдан қайтганларидан сўнг бир ойлик муддат ичида амалга оширилади.\nШунингдек, Мудофаа вазирлиги раҳбарияти томонидан узоқ муддатли хизмат сафарига ёки хорижий давлатларнинг олий ҳарбий таълим муассасаларига ўқишга юборилган ҳарбий хизматчилар тоифаси билан улар хизмат сафаридан қайтганларидан сўнг бир ойлик муддат ичида аттестация ўтказилиши белгилаб қўйилган.\nКонтракт бўйича ҳарбий хизматчилар янги контракт тузиш, ҳарбий хизматчининг ахлоқий ва ишчанлик сифатларидан келиб чиқиб паст лавозимга тайинлаш, давлат мукофоти билан тақдирланишга тақдим этиш, шунингдек, контракт муддатини олдиндан бекор қилиш ёки хизматга нолойиқлиги бўйича резервга бўшаётганда мажбурий равишда аттестациядан ўтказиладилар.\nЎзбекистон Республикаси Президенти, Қуролли Кучлар Олий Бош Қўмондонининг қарорига биноан ҳар қандай тоифадаги ҳарбий хизматчилар билан муддатидан илгари аттестациядан ўтказилиш тартиби жорий этилган.\nАттестация ўтказиш учун ўқув йилига жойларда аттестация комиссиялари тузилиб, уларнинг таркиби, фаолияти ва иш тартиби вазирликлар раҳбарлари томонидан белгилаб берилади. Маълумот ўрнида таъкидлаш жоизки, аттестация комиссиялари бирлашмалар ва қўшилмалар бўғинигача ҳамда уларга тенглаштирилган ҳарбий бўлинмалардагина тузилади.\nМудофаа вазирлиги тизимида Марказий аттестация комиссияси вазирликнинг олий аттестация органи ҳисобланади.\nЎқув йили бошланишидан аввал апрель ойининг 20 санасига қадар ҳар бир бирлашма ва қўшилмаларда ўқув йили давомида ҳарбий хизматчиларни аттестациядан ўтказиш муддатларининг белгилаган ҳолда режа жадвали ишлаб чиқилиб, тегишлилиги бўйича бирлашма қўмондонлари ва қўшилмалар командирлари томонидан тасдиқланди. Тасдиқланган режа жадвали билан рўйхатга киритилган барча ҳарбий хизматчилар таништирилиши лозим.\nАттестация ўтказилиш кунидан бир ой илгари уни ўтказиш муддати ва тартиби аттестацияга таклиф этилаётган ҳарбий хизматчиларга аттестация котиби томонидан ўрнатилган тартибда етказилади. Ҳар бир ҳарбий хизматчи аттестацияда иштирок этиш учун тайёргарлик кўриш мақсадида ҳарбий хизматни ўташ даврида амалга оширган ишлари тўғрисида ҳисобот тайёрлаши ва уни аттестация комиссиясига тақдим этиши зарур.\nҲарбий хизматчиларнинг аттестацияси аттестация комиссияси томонидан аттестациядан ўтаётган шахснинг иштирокида ўтказилади. Айрим ҳолларда истисно тариқасида аттестация комиссияси раисининг қарорига биноан аттестация ҳарбий хизматчининг иштирокисиз ҳам ўтказилиши мумкин (фақатгина ҳақиқий ҳарбий хизматдан резервга бўшатиш масалалари кўриб чиқилаётган ҳолатлар бундан мустасно).\nАттестациядан ўтаётган шахс узрли сабабларсиз аттестация комиссияси мажлисига келмаган тақдирда, комиссия аттестацияни унинг иштирокисиз, унинг бевосита бошлиғи томонидан тақдим этилган материаллар асосида ўтказиши мумкин бўлиб, бу ҳақида аттестацияга келмаганлик сабаблари кўрсатилган ҳолда баённомага киритиб қўйилади.\nАттестация ошкоралик, талабчанлик, принципиаллик, шаффофлик ва хайрихоҳлик тамойиллари асосида ўтказилиши шарт.\nҲарбий хизматчиларни аттестациядан ўтказиш натижалари бўйича аттестация комиссияси «эгаллаб турган лавозимига лойиқ» ҳамда «эгаллаб турган лавозимига нолойиқ» қарорини қабул қилади.\nҲарбий хизмат манфаатларидан келиб чиқиб, ҳарбий хизматчидан мақсадли фойдаланиш учун вазирликлар раҳбарларининг қарорларига кўра, аттестация комиссияси қарори билан бир қаторда, тегишли тавсиялар ҳам берилиши мумкин.\nАттестация комиссиясининг қарори баённома билан расмийлаштирилади ва тегишли командир (бошлиқ)лар томонидан тасдиқланади. Агарда командир (бошлиқ) аттестация комиссиясининг қароридан норози бўлса, у норозилигининг сабабларини кўрсатиши ва аттестация комиссиясининг қарорини кўриб чиқиш учун юқори турувчи аттестация комиссиясига юбориши зарур.\nАттестация комиссиясининг тасдиқланган қарорларидан кўчирмалар ҳарбий бўлинмага келиб тушгач, ўн кун муддат ичида кадр органлари (командирлар, бошлиқлар) томонидан ҳарбий хизматчиларга имзо остида етказилади. Хизмат сафарида, таътилда ёки даволанишда бўлган ҳарбий хизматчиларга аттестация комиссиясининг қарорлари улар хизмат жойларига қайтганларидан сўнг уч кунлик муддат ичида етказилади.\nАттестациядан ўтказилаётган шахс аттестация комиссиясининг қароридан норози бўлган тақдирда, қарор унга етказилган кундан бошлаб бир ойлик муддат мобайнида юқори турувчи инстанция (комиссия)га шикоят билан мурожаат этиш ҳуқуқига эга.\nҚайд этиш зарурки, аттестациядан ўтказилаётган шахснинг шикояти юқори турувчи инстанция (комиссия) аттестация комиссияси томонидан кўриб чиқиш даврида қуйи турувчи аттестация комиссияси томонидан қабул қилинган қарор ва тавсияларнинг ижроси вақтинча тўхтатиб турилади.\nЮқори турувчи инстанция (комиссия) ва Марказий аттестация комиссияларининг чиқарган қарорлари якуний ҳисобланиб, улар устидан шикоят қилиш мумкин бўлмайди.\nПодполковник Қаҳрамон КАМОЛОВ,\nКадрлар бош бошқармаси бошқарма бошлиғи


Бухорода божхона ходимларининг оила аъзолари иштирокида коррупцияга қарши тадбир бўлиб ўтди\nКоррупцияга қарши олиб борилаётган курашда давлат органлари ва ташкилотлар ҳамда ижтимоий институт саналмиш оила ва маҳаллаларнинг ўзаро ҳамкорлиги жуда муҳим саналади. Шунинг учун ҳам Бухоро вилояти божхона бошқармасида хизмат қилиб келаётган ходимларнинг оила аъзолари иштирокида тадбир ташкил этилди. Тадбирда ходимларнинг ота-оналари билан бир қаторда уларнинг турмуш ўртоқлари ҳам иштирок этишди.\nТадбир аввалида бошқарма бошлиғи Д.Салимов, ходимларнинг яқинлари билан бирма-бир танишиш асносида, порахўрликнинг жамиятимиз тараққиёти кушандаси эканлигини таъкидлаб, унга қарши курашда бир тан-у бир жон бўлишга чорлади.\nШунингдек, йиғин давомида нафақат маърузалар қилинди ҳамда божхоначиларнинг оила аъзолари сўз олишиб, ўз фарзандлари тарбиясида бундан кейин ҳам порахўрликка мойиллик каби салбий иллатларнинг шаклланмаслиги ва намунали ходим бўлиб, юртимиз иқтисодий манфаатларини ҳимоя қилишда ўз ҳиссаларини қўшишларига ваъда беришди.\nЭнг муҳими шу куни, божхона мутасаддилари ва ота-оналарнинг ўзаро ҳамкорлиги янада мустаҳкам бўлиб, келгусида ҳам бу каби учрашувларни тез-тез ташкиллаштиришга келишиб олинди. Зеро, порахўрликка қарши курашда жамиятимизнинг ҳар бир бўғини тенг даражада масъулдир.


Президентимизнинг 2014 йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори билан тасдиқланган мамлакатимизда 2014 йилда ёшларга оид давлат сиёсатини амалга оширишга қаратилган чора-тадбирлар дастури ижроси муҳокама қилинди.\nВатанимиз келажаги, халқимизнинг эртанги куни, мамлакатимизнинг жаҳон ҳамжамиятида муносиб обрў-эътиборга эга бўлиши ёшларимизнинг бугун қандай таълим-тарбия олиши, қандай инсон бўлиб ҳаётга кириб келишига боғлиқ.\n“Ўзбекистон Республикасида ёшларга оид давлат сиёсатининг асослари тўғрисида”, “Таълим тўғрисида”ги қонунлар, Кадрлар тайёрлаш миллий дастури ёшларга замонавий стандартлар асосида таълим-тарбия бериш, иқтидори ва истеъдодини юзага чиқариш, уларни соғлом ва баркамол этиб тарбиялаш имконини бермоқда.\nҲозирги мураккаб ва таҳликали замон ёшлар таълим-тарбиясига янада эътиборли бўлиш, ёш авлодни жисмонан бақувват, маънан соғлом этиб тарбиялаш ишларини янада такомиллаштириш, бу борадаги вазифаларни аниқ белгилаб олишни тақозо этмоқда.\nЁшларга оид давлат сиёсатини амалга оширишга қаратилган чора-тадбирлар дастурида етти йўналишда белгиланган вазифалар ижроси доирасида вазирлик ва идоралар, ҳокимликлар ҳамкорлигида кўплаб семинарлар, фестиваллар ўтказилди, уларда 15,5 миллиондан ортиқ ёш қамраб олинган.\nЁшларни тадбиркорликка жалб қилиш, ёш тадбиркорларни қўллаб-қувватлашга қаратилган “Менинг бизнес ғоям”, “Ёш тадбиркор — юртга мададкор” лойиҳалари ва ёш тадбиркор консультатив марказлари фаолияти орқали 135 мингдан зиёд йигит-қизларда тадбиркорлик кўникмалари шакллантирилди, 3 мингдан кўпроқ ёшлар имтиёзли кредит олиш имкониятига эга бўлди.\nКичик бизнесни ривожлантириш жараёнида банклар томонидан ёш тадбиркорлар, ҳунарманд ва фермерларга 322,4 миллиард сўмлик кредитлар берилди. Касб-ҳунар коллежлари битирувчиларининг тадбиркорлик лойиҳаларини молиялаштириш мақсадида 193,4 миллиард сўмлик имтиёзли микрокредитлар ажратилди.\n“Сиз қонунни биласизми?”, “Тафаккур синовлари”, “Конституция билимдони”, “Юрт келажаги”, “Камалак юлдузлари” каби кўрик-танловлар минглаб ёшлар иқтидорини намоён этишга кўмаклашди.\n“Биз — соғлом турмуш тарзи тарафдоримиз”, “Конституция — тараққиётимиз кафолати” лойиҳалари, “Биз — буюк юрт фарзандларимиз!”, “Биз Ватан фарзандлари — умид ниҳолларимиз!” фестиваллари орқали 3,5 миллион ёшларнинг ҳуқуқий, маънавий ва тиббий саводхонлиги оширилди.\n“Шунқорлар” ва “Ёш чегарачилар” ҳарбий-спорт мусобақалари, “Камолот” шахмат тахтаси”, “Камолот-тур” веломарафони, футбол, бадминтон ва теннис бўйича “Камолот” кубоги” мусобақаларида 500 мингдан зиёд ёшлар иштирок этди.\nЁш оилаларни уй-жой билан таъминлаш мақсадида мамлакатимизнинг барча ҳудудида “Камолот” уйлари қурилмоқда. Қуриб битказилган уй-жойлар ёш оилаларга “Камолот” тавсиясига мувофиқ, тижорат банклари томонидан бошланғич бадалсиз, 20 йил муддатга имтиёзли ипотека кредитлари ажратиш йўли билан берилмоқда.\nДастур ижроси юзасидан тегишли йўналишлар мутасаддиларининг ахборотлари тингланди. Ёшларга оид давлат сиёсатини амалга оширишда мавжуд камчиликлар ва уларнинг ечимига эътибор қаратилди. Айрим ташкилотлар фаолиятида расмиятчилик, ёшларнинг ҳаётий муаммоларидан узоқлашиш ҳолатлари кузатилаётгани қайд этилди.\nЎтказилаётган лойиҳаларни замон талаблари асосида такомиллаштириб бориш зарурлиги қайд этилди.\nЙиғилишда жорий йилда амалга оширилиши лозим бўлган ишлар, “Ўзбекистон Республикасида 2015 йилда ёшларга оид давлат сиёсатини амалга оширишга қаратилган қўшимча чора-тадбирлар дастури” лойиҳаси муҳокама этилди.\nМажлисда Ўзбекистон Республикаси Бош вазирининг ўринбосари А. Икрамов сўзга чиқди.\nМазкур рукндаги бошқа мақолалар: « Аҳоли бандлиги даражасини ошириш\tТадбиркорнинг эзгу ишлари »


“Рўмол ўраган қизимни қайси мактабда ўқитай?” – mulkdor.com\n“Рўмол ўраган қизимни қайси мактабда ўқитай?”\nFebruary 5 2018, 12:02 ЖамиятИлм-фанИнсон ҳуқуқлариМақолаларЎзбекистон\nҚизим Шайхонтоҳур туманидаги 324-мактабда биринчи синфда таълим олади. Аллоҳга шукур, хулқи ёмонлиги тўғрисида ҳеч ким эътироз билдирмаган. Мактабдаги барча фанларни қунт билан ўрганади. Ҳафтасига 30 тадан 50 тагача 5 баҳо олади (ўзим санаб чиқдим).\nМақола azon.uz сайтидан олинди\nБиргина “айби” бор. У ҳам бўлса момолари йўлидан юриб, миллий кийимимиз бўлган рўмол ўраши. Шу биргина «айби» учун жорий йилнинг 2 февраль куни мактаб маъмурияти, ИИБ ходими, Ёшлар Иттифоқи етакчиси билан биргаликда мени 5-6 киши ўртага олиб, фарзандимнинг яхши ўқиётгани учун ташаккурнома бериш ўрнига яна ўша эски гап – қизим рўмолини ечишини ва рўмолсиз мактабга боришини талаб қилишди.\nЭски гап дейишимнинг сабаби бор. Қизимни биринчи синфга ҳужжат топшириш учун олиб борганимда, мактаб директори бу ерга диний либос бўлган рўмолда келмасин, деб қизимнинг олдида ўшқиргани ҳамон эсимда. Энг ажабланарлиси, аёл киши бўлган бу директор хонимга рўмолни диний либос эмас, балки миллий кийимлигини ҳеч тушунтира олмадим. Унинг фикрича, рўмол ўраб юрган аёллар фоҳишалик қилиб юрган эмиш. Охири мен ҳақимда керакли ташкилотларга хабар беришини айтди. Шу билан бироз бўлса-да бу мавзу ёпилди.\nЭнди яна мавзуга қайтсам. 2 февраль куни Ёшлар Иттифоқи етакчиси роса жонкуярлик кўрсатдики, ҳатто сўроқсиз мени расмга олиб, нималардир қилишини, қилаётган ишим нотўғрилигини, “қизим рўмол ўраса, қолганлар ҳам шуни талаб қилишини ва бу яхши бўлмаслигини” тушунтирмоқчи бўлди. Аллоҳга шукр, уларнинг уринишлари зое кетди, мендан қатъий ва рад қилиб бўлмас жавобни олишди.\nЁшлар Иттифоқи ходимининг иддаосича, мактабда миллий кийим ҳисобланган рўмол ўраб юриш тақиқланган. У менга “Умумий ўрта таълим мактаб ўқитувчи ва ўқувчиларининг одоб-ахлоқ қоидалари»нинг 3-боби “Жамоа аъзоларининг одоб-ахлоқига оид қоидалар”нинг 7-бандини кўрсатди. Унда “Жамоа аъзолари умумий ўрта таълим мактабига муассаса Уставида белгиланган кийимда келиши лозим” деб қайд этилган экан.\nАммо бу гап билан ҳаракатларини оқлашнинг иложи йўқ. Конституциямизнинг 15- ва 16-моддаларига биноан Ўзбекистон Республикасининг барча қонунлари ва давлат органларининг бошқа ҳужжатлари Ўзбекистон Республикаси Конституцияси асосида ва унга мувофиқ қабул қилинади. Конституцияга зид бўлган қонунлар ва қонуности ҳужжатлари (шу жумладан идоравий ҳужжатлар) юридик кучга эга бўлмайди. Аниқроқ айтганда, конституциявий қоидаларга, қонун нормаларига зид идоравий ҳужжатлар (буйруқлар, йўриқномалар, низом ва бошқалар)ни қабул қилиш қонунийликни бузишга киради. Шу сабабли барча давлат органларининг ҳуқуқни қўллаш амалиёти Конституцияга мувофиқ бўлиши лозим. Барча мансабдор шахслар, уларнинг даражаси ва мавқеидан қатъи назар, Конституция принциплари ва нормаларини бузганлик учун жавобгар бўладилар” (А.А.Азизхўжаев. Ўзбекистон Республикасининг Конституциясига шарҳ. 70-бет. «Ўзбекистон» НМИУ, 2008).\nНорматив ҳуқуқий ҳужжатлар тўғрисидаги қонуннинг еттинчи моддасига асосан “Норматив ҳуқуқий ҳужжатлар бир бирига тўғри келмаган ҳолларда юқорироқ юридик кучга эга бўлган норматив ҳуқуқий ҳужжат қўлланилади”.\nХўп, шундай экан менинг Халқ таълими вазирлигига саволим бор. Нима учун вазирликнинг улар кўрсатган “Умумий ўрта таълим мактаб ўқитувчи ва ўқувчиларининг одоб – ахлоқ қоидалари” 3-боб 7-банди Конституция ва норматив ҳуқуқий меъёрларга зид келмоқда? Президентимиз ҳам бир чиқишларида “Ўз болангни ўзинг асра” деяпти. Ҳозирги вақтда мактаб ва коллеж ўқувчилари ўртасида жиноятлар содир бўлаётгани ҳеч кимга сир бўлмай қолди-ку? Ёки қизимнинг рўмол ўраши унинг таълим олишига халақит қиладими? Бағрикенглик қилайлик деб бонг ураётганларга саволим бор. Менинг қизимга ҳам бағрикенглик қилинглар ахир!?\nҚизимнинг ўқитувчилари “Илтимос бизни тўғри тушунинг, биз ҳам нима қилишни билмай турибмиз, кўпчилик шу буйруқларни кўр-кўрона бажаряпти ва биздан ҳам талаб қилишяпти” деб, менга уялганларини изҳор қилди. Уларнинг ҳолатини ҳам тушунаман, албатта.\nЛекин мактаб раҳбариятининг ноҳақ эканликларини тўлиқ далиллар билан исботладим. Улар ҳеч қандай далилни менга кўрсата олишмади. Шунчаки қуруқ гап ва талаб билан чегараланишди.\nАммо у талаб менга кор қилмаслигини англаб етгач, ҳеч бўлмаса оқ рўмол ўрашини ва ҳеч бўлмаса ёқаси кўриниб туришини мендан илтимос қилишди.\nМени бир савол қийнайди. Рўмолга нисбатан бундай адоват қаердан пайдо бўлди? Наҳот ўзлигимизни шунчалар унутган бўлсак? Ана сизга исломофобия руҳида олинган киноларнинг таъсири. Рўмолни ёмонотлиқ қилиб кўрсатган ҳам ўша исломофобия руҳидаги кинолар бўлди. Қаерда рўмол ўраган аёл бўлса террорчи бўлди. Мана унинг оқибатлари. Момоларимиз кийган кийим энди террорчининг кийими бўлиб қолдими? Афсусдаман…\nШу ўринда Хотин-қизлар қўмитасига мурожаат қилмоқчиман. Бундай муаммо фақат менинг қизимда эмас деб ўйлайман. Қани бу ерда Хотин-қизлар қўмитасининг роли? Хотин-қизлар ҳуқуқини ҳимоя қилмайдими?\nМен шу юрт фуқароси ва ота сифатида Халқ таълими вазирилигидан қонунга зид тарзда ишлаб чиқилган ўқувчиларнинг одоб-ахлоқ нормаларини қайтадан ишлаб чиқишини сўрайман.\nСўнгги сўз ўрнида бир нарсани айтишим керак. Ҳой депутатлар, халқ вакиллари, бошимизни қай деворга урайлик? Нима қилайлик, айтинг? Қонун ҳимояси учун, оддий фуқароларнинг дарди учун ким курашади? Фақат ўзимизми? Қачонгача…\nМуаллиф: Далер ЗИКИРОВ\nОмск областида икки ўзбекистонлик оғир жароҳат ...\nЎзбекистоннинг Новосибирск шаҳридаги (Россия) Бош консулхонаси берган маълумотга кўра, 2019 йилнинг 30 август куни Омск областининг Москаленки туманидаги автомобил йўлида ...\nЖамиятSeptember 2 2019, 04:09\nЎзбекистонда доллар ишлаб топган бўлсангиз – сўм ...\nПрезидентнинг айрим ҳужжатларига ўзгартириш ва қўшимчалар киритилди (ПҚ–5811-сон, 05.09.2019 й.). Бу ҳақда Адлия вазирлиги хабар қилди. Киритилган ўзгартиришларга кўра, чет ...\nБизнесSeptember 6 2019, 11:09\nКоррупцияга қарши курашишни танзаниядан ҳам ...\n«Transparency International» ташкилоти Танзанияни коррупцияга қарши энг яхши курашаётган мамлакатлардан бири сифатида мақтади. Танзаниянинг «HabariLeo» нашри ёзишича, ...\nДунёJuly 15 2019, 12:07


Тошкент шаҳар ИИББда профилактика хизматининг 2020 йил давомидаги фаолияти сарҳисоб қилинди\nБош бошқарма ва пойтахтнинг 11 та тумани ИИО ФМБлари профилактика бўлимлари раҳбарияти вакиллари ҳамда профилактика инспекторлари қатнашган йиғилиш Тошкент шаҳар ИИББ бошлиғининг ўринбосари – Ҳуқуқбузарликлар профилактикаси бошқармаси бошлиғи полковник Маҳкам Вафоевнинг кириш сўзи билан очилди.\nПрофилактика хизматининг ўтган 2020 йил давомидаги фаолияти сарҳисоби ҳақида Тошкент шаҳар ИИББ бошлиғи генерал-майор Азиз Ташпулатов нутқ сўзлади.\nПойтахт ҳуқуқни муҳофаза қилиш идораси раҳбари ўз нутқида профилактика инспекторларининг уларга ишониб топширилган маҳаллалардаги криминоген ҳолат учун масъулиятлари алоҳида қайд этди. Шаҳардаги криминоген ҳолатга профилактика инспекторлари ва маҳалла фуқаролар йиғинлари фаоллари ҳамда бошқа тегишли ташкилотлар вакиллари билан билан ҳамкорликда олиб бориладиган ишлар сифати тўғридан-тўғри таъсир қилиши қайд этилди. Яъни, профилактика инспекторининг фаолияти натижасининг омилларидан бири тегишли тузилмалар билан ҳамкорликни йўлга қўйишдан иборатдир. Биринча навбатда, бу аҳолининг ижтимоий-иқтисодий муаммоларини самарали ҳал этиш учун зарурдир.\nКонструктив танқид руҳида бўлиб ўтган йиғилишда профилактика инспекторларининг 2020 йилдаги фаолиятлари муҳокама қилиниб, муваффақият ва камчиликлар мисол келтирилди.\nХизмат фаолияти натижасига кўра 11 нафар профилактика инспекторларига намунали хизмат учун тантанали равишда пул мукофотлари топширилди. Беш нафар профилактика инспекторлари қониқарсиз иш сабабли лавозимларидан бўшатилдилар.\nТадбир якунида 2021 йилга вазифалар белгиланиб, жойлардаги профилактика бўлимлари раҳбарларига аниқ топшириқлар берилди.


Мақталган давр ўғлонларининг ҳикматлари\n“Мақталган давр” деганда, ҳадисда мақталган, салафи солиҳлар яшаган уч аср назарда тутилган. “Салафи солиҳлар” дейилганда, Пайғамбаримиз соллаллоҳу алайҳи васаллам ҳадисда мақтаган уч давр – саҳобалар, тобеинлар ва табаъа тобеинлар даври тушунилади. Қуйида мазкур зотларга тегишли ҳикматли фикрларни тақдим этамиз.\nБаъзи улуғлар шундай дейишган: “Аллоҳ таоло фаришталарни яратганда, уларга ақлни берди, шаҳватни бермади. Ҳайвонларни яратганда, уларга шаҳватни берди, ақлни бермади. Одамни яратганда, унга шаҳватни ҳам, ақлни ҳам берди. Кимнинг ақли шаҳватидан устун келса, у фаришталар мақомига етади. Кимнинг шаҳвати ақлидан устун келса, ҳайвонлар даражасига тушиб қолади”.\nСуфён Саврий раҳимаҳуллоҳ бундай деганлар: “Нафсимдан кўра мен учун ашаддий душман билан олишмадим. Бир сафар мен тараф бўлса, бир сафар менга қарши бўлди”.\nМолик ибн Динор раҳимаҳуллоҳ дедилар: “Ўз нафсига: “Сен шу инсоннинг шериги эмасмисан? Сен шу инсоннинг шериги эмасмисан?” деб, нафсини ёмонлаб, танбеҳ бериб, урушиб, сўнгра унга Аллоҳ таолонинг Китобини юклаб, ўзи унга йўлбошчи бўлган кишига Аллоҳ раҳм қилсин!”\nАбу Бакр Варроқ раҳимаҳуллоҳ дедилар: “Аллоҳ таоло сари бораётган йўлингда сени Аллоҳ таолодан чалғитадиган нарсаларни тарк этиш билан юришга куч ол. Кўксингда жойлашган нафсингчалик сени Аллоҳ азза ва жалладан чалғитадиган нарса йўқ”.\nМужоҳид раҳимаҳуллоҳ дедилар: “Ким нафсини азиз қилса, динини хор қилган бўлади. ким нафсини хор қилса, динини азиз қилган бўлади”.\nЯъни нафс инсонни доим гуноҳ, маъсиятга бошлайди. Демак, ким нафсининг сўзига кирса, унга эргашса, динининг кўрсатмасига тескари иш қилган, гуноҳларга қўл урган бўлади. Ким нафсининг сўзига кирмаса, унинг ҳавосига учмаса, динининг кўрсатмасини устун қўйган, гуноҳдан узоқ юрган ҳисобланади.\nЮнус ибн Убайд раҳимаҳуллоҳ дедилар: “Мен яхши хислатларнинг юзтасини топдим. Ўзимда ўша хислатлардан битта бўлса ҳам борлигини билмайман”. Яъни у зот бу гапни камтарлик билан яхши инсон бўлолмадим, ахлоқни ўзлаштиролмадим деган маънода айтганлар.\nУлуғ зотлардан бирлари шундай деганлар: “Аллоҳнинг бандадан юз ўгирганининг аломати – уни бефойда нарсаларга машғул қилиб қўйишидир”.\nЯъни инсон дунёсига ҳам, охиратига ҳам фойдали бўлмаган гапларни гапириши, ишларни қилиши ҳақида айтиляпти.\nМаъруф раҳимаҳуллоҳ дедилар: “Банданинг фойдасиз нарсалар ҳақида гапириши – Аллоҳ азза ва жалла тарафидан келган хорликдир”.\nЯҳё ибн Муоз раҳимаҳуллоҳ дедилар: “Қалблар – ичидаги бор нарсаси ила қайнаётган қозонларга ўхшайди. Тиллар унинг чўмичларидир. Бир киши гапираётганида унга назар сол: унинг тили қалбидаги нарсани сенга чиқариб беряпти. (У нарса) ширин... аччиқ... чучук... шўр... ва бошқа ҳолатда бўлади. Шундай қилиб, тили чиқариб берган нарса қалбининг таъмини сенга баён қилади”.\nМолик ибн Динор раҳимаҳуллоҳ дедилар: “Албатта, яхшиларнинг қалблари солиҳ амалларни қилиш истаги билан қайнайди. Ёмонларнинг қалблари бузуқ ишларни қилиш истаги билан қайнайди. Аллоҳ таоло сизларнинг хоҳиш-истакларингизга, нимани ўйлаб ғам қилаётганингизга қарайди. Шундай экан, ғаму истакларингиз нималигига қараб қўйинглар, Аллоҳ сизларга раҳм қилсин!”\nОиша розияллоҳу анҳо дедилар: “Расулуллоҳ соллаллоҳу алайҳи васалламдан кейин пайдо бўлган бидъат – тўқликдир. Агар қавмнинг қоринлари тўйса, нафслари уларни дунё сари (яъни дунё топишга муккасидан кетишга) бошлайди”.\nИбн Аббос розияллоҳу анҳу дедилар: “Ҳавои нафсига тобе бўлганлар билан бирга ўтирманглар! Чунки, улар билан бирга ўтириш қалбни касал қилувчи омилдир”.\nИбн Асийр раҳимаҳуллоҳ дедилар: “Амалини одамлар кўришини яхши кўриш – яширин шаҳватдир”.\nБишр ибн Ҳорис раҳимаҳуллоҳ дедилар: “Шуҳратни, машҳурликни яхши кўрган одам Аллоҳга тақво қилмаган ҳисобланади”.\nАли розияллоҳу анҳу дедилар: “Илм амални чақиради. Агар амал келса, келди. Акс ҳолда илмнинг ўзи ҳам кетади”.\nБишр Ҳофий раҳимаҳуллоҳ дедилар: “Ҳадиснинг закотини адо этинглар: ўрганган икки юзта ҳадисингиздан бештасига амал қилинглар!”\nМуҳаммад ибн Абдулбоқий раҳимаҳуллоҳ дедилар: “Умримнинг бир соатини ҳам бефойда, ўйин-кулгуга ишлатиб, зое қилмадим”.\nЗаҳабий раҳимаҳуллоҳ дедилар: “Албатта, илм ривоятнинг кўплиги эмас. Лекин у Аллоҳ қалбга соладиган нурдир. Илмнинг шарти – Қуръон ва Суннатга эргашиш, ҳавои нафс ва бидъатдан қочишдир”.\nАҳмад ибн Ҳанбал раҳимаҳуллоҳдан “Ёлғончи-каззобларни қаердан танийсиз?” деб сўралганда, у киши: “Ваъдаларидан (яъни ваъда бериб, бажармасликларидан)” деб жавоб бердилар.\nСамоҳ Муҳаммаднинг мақоласидан\n849 марта ўқилди\nДругие материалы в этой категории: « Беларусь\tРасулуллоҳ соллаллоҳу алайҳи васалламдан 40 хушхабар »


ЎФАда клублар қошидаги футбол академиялар ва хусусий футбол мактаблари вакиллари иштирокида йиғилиш бўлиб ўтди — Ўзбекистон футбол ассоциацияси расмий сайти.\nЎФАда клублар қошидаги футбол академиялар ва хусусий футбол мактаблари вакиллари иштирокида йиғилиш бўлиб ўтди\nЎзбекистон футбол ассоциациясида мамлакатимизда фаолият юритаётган клублар қошидаги футбол академиялар ва хусусий футбол мактаблари вакиллари иштирокидаги йиғилиш бўлиб ўтди.\nЙиғилиш давомида аввало мамлакатимизда фаолият юритаётган ҳар бир футбол мактаби ёки тўгараги қонуний тарзда иш олиб бориши лозимлиги таъкидланди. Шунингдек, ушбу футбол мактаблари ва тўгаракларида фақат ЎФА томонидан лицензиядан ўтказилган мураббийлар ишлаши шартлиги ҳам қайд этиб ўтилди.\nШунингдек, академиялар ва футбол мактаблари тарбияланувчиларини хорижий мамлакатларда ташкил этилаётган турли мусобақаларга олиб бориш тартиби иштирокчиларга тушунтириб ўтилди. Унга кўра хорижий мамлакатдаги халқаро мусобақага жўнаб кетишдан камида 30 кун олдин клублар қошидаги академиялар ва хусусий футбол мактаблари раҳбарияти ЎФА Футбол фаолиятини назорат қилиш бошқармасини огоҳлантиришлари зарурлиги таъкидланди. Бундан асосий мақсад хорижга чиқувчи жамоалар мутасаддиларининг масъулиятини ошириш, болаларнинг хавфсизлигини таъминлашдан иборат.\nЎФА Футбол фаолиятини назорат қилиш бошқармаси томонидан клублар қошидаги футбол академиялар ва хусусий футбол мактаблари фаолияти тегишли тартибда ўрганиб, йиғилишда кўтарилган масалаларнинг ижроси назорат қилиб борилади. Қоидабузарликка йўл қўйганларга нисбатан тегишли тартибда чоралар кўрилади.